Compania Nationala de Administrare a Infrastructurii Rutiere S.A.


CONTRACT DE SERVICII
Servicii de dezvoltare și implementare a soluției informatice, inclusiv furnizarea de echipamente și software de bază în cadrul proiectului „SISTEM ELECTRONIC DE TARIFARE RUTIERĂ” Lot 1 – Sistem informatic centralizat 
nr. _______________ data _______________

Preambul:
In temeiul Legii nr. 98/2016 privind achizitiile publice cu modificarile si completarile ulterioare, a H.G. nr. 395/2016 privind aprobarea Normelor metodologice de aplicare a prevederilor referitoare la atribuirea contractului de achizitie publica/acordului-cadru din Legea nr. 98/2016 privind achizitiile publice, cu modificarile si completarile ulterioare si a Raportului procedurii de atribuire a contractului de achizitie publica nr. ........................ s-a incheiat prezentul contract.

1.  Parti contractante

COMPANIA NATIONALA DE ADMINISTRARE A INFRASTRUCTURII RUTIERE S.A., cu sediul in Bd-ul Dinicu Golescu, nr. 38, sector 1, Bucuresti,  numar de ordine in Registrul Comertului J/40/552/2004, cod de inregistrare fiscala nr. RO16054368, avand cont bancar RO67RNCB0082008094080001, deschis la B.C.R. Sucursala Unirea, tel. 021.264.32.00, fax: 021.312.09.84, reprezentata prin ing. Cristian PISTOL, avand functia de Director General, in calitate de ACHIZITOR/BENEFICIAR, pe de o parte

si 

...................................., cu sediul in ........................................, tel. ..........................., fax ........................., inregistrata la Registrul Comertului sub nr. .........................., cod unic de inregistrare ......................, cont bancar ..................................., deschis la ......................................., reprezentata prin ............................., avand functia de ................., in calitate de PRESTATOR, pe de alta parte.
            2.
  Definitii 

2.1. - In prezentul contract urmatorii termeni vor fi interpretati astfel:

a) Achizitor/Beneficiar - parte contractanta, asa cum aceasta este numita in prezentul contract si in caietul de sarcini; 
b) act aditional - document ce modifica prezentul contract de servicii;
c) caiet de sarcini - document reprezentand anexa  a prezentului contract, intocmit de catre Achizitor, care cuprinde specificatiile tehnice, reprezentand cerinte, prescriptii, caracteristici de natura tehnica ce permit produselor sa fie descrise, in mod obiectiv, astfel incat sa corespunda necesitatii Achizitorului; 
d) caz fortuit - conform art. 1351 Cod Civil, un eveniment care nu poate fi prevazut si nici impiedicat de catre cel care ar fi fost chemat sa raspunda daca evenimentul nu s-ar fi produs;

e) contract - contractul cu titlu oneros, asimilat potrivit legii, actului administrativ, reprezentand acordul de vointa al celor doua parti, incheiat in scris, intre “Achizitor/Beneficiar” si “Prestator”;
f) dobanda penalizatoare - dobanda legala penalizatoare pentru plata cu intarziere a obligatiilor banesti si se stabileste la nivelul ratei de referinta a dobanzii de politica monetara comunicata de BNR plus 8 puncte procentuale, aceasta va fi calculata pentru sumele datorate; 

g) documentatie de atribuire - documentul achiziţiei care cuprinde cerinţele, criteriile, regulile şi alte informaţii necesare pentru a asigura operatorilor economici o informare completă, corectă şi explicită cu privire la cerinţe sau elemente ale achiziţiei, obiectul contractului şi modul de desfăşurare a procedurii de atribuire, inclusiv specificaţiile tehnice ori documentul descriptiv, condiţiile contractuale propuse, formatele de prezentare a documentelor de către candidaţi/ofertanţi, informaţiile privind obligaţiile generale aplicabile; 
h) durata contractului - intervalul de timp in care prezentul contract opereaza valabil intre parti, de la data intrarii sale in vigoare si pana la epuizarea conventionala sau legala a oricarui efect pe care il produce;

i) durata de prestare a serviciilor - intervalul de timp in care Prestatorul presteaza serviciile  pe care le presupune indeplinirea contractului, astfel cum acestea sunt prevazute in caietul de sarcini si in contract, inclusiv operatiunile preliminare si finale previzibile si imprevizibile, cu exceptia cazurilor de forta majora, incepand cu data intrarii in vigoare a contractului;

j) forta majora - conform art. 1351 Cod Civil, un eveniment extern, imprevizibil, absolut invincibil si inevitabil, mai presus de controlul partilor, care nu se datoreaza greselii sau vinei acestora, care nu putea fi prevazut la momentul incheierii contractului si care face imposibila executarea si, respectiv, indeplinirea contractului; sunt considerate asemenea evenimente: razboaie, revolutii, incendii, inundatii sau orice alte catastrofe naturale, restrictii aparute ca urmare a unei carantine, embargou, enumerarea nefiind exhaustiva ci enuntiativa. Nu este considerat forta majora un eveniment asemenea celor de mai sus care, fara a crea o imposibilitate de executare, face extrem de costisitoare executarea obligatiilor uneia din parti;
k) Livrabilele contractului - echipamentele hardware, componentele/produsele software, licentele software, serviciile prestate pentru realizarea sistemului informatic centralizat, documentatia care va rezulta in urma prestarii serviciilor, serviciile de instruire, serviciile de garantie, serviciile de suport tehnic, conform cerintelor din Caietul de Sarcini;

l) Managerul de contract/proiect - persoana fizica responsabila cu implementarea contractului din partea Beneficiarului
m) oferta - actul juridic prin care Prestatorul isi manifesta vointa de a se angaja din punct de vedere juridic in prezentul contract de achizitie publica. Oferta cuprinde propunerea tehnica si propunerea financiara, precum si alte documente stabilite prin documentatia de atribuire (dupa caz);
n) ordin administrativ - orice instrucţiune, comandă sau dispoziţie emise către Prestator privind prestarea serviciilor din cadrul contractului sau pentru a clarifica, completa, modifica şi/sau lamuri termenii şi condiţiile contractului;
o) penalitati - despagubirea stabilita in contractul de servicii ca fiind platibila de catre una din partile contractante catre cealalta parte in caz de neindeplinire a obligatiilor din contractul de servicii sau de indeplinire cu intarziere fata de termenele limita, astfel cum au fost stabilite de parti;

p) personalul - inseamna persoanele angajate de Prestator sau de oricare dintre subcontractanti si responsabile cu prestarea serviciilor sau orice lucru legat de acestea;

q) Prestator - parte contractanta, asa cum este denumita in prezentul contract, care presteaza serviciile care fac obiectul prezentului contract; 

r) pretul contractului - pretul platibil Prestatorului de catre Achizitor, in baza contractului pentru indeplinirea integrala si corespunzatoare a tuturor obligatiilor asumate prin contract;

s) propunerea financiara - document al ofertei prin care se furnizeaza informatiile cerute prin documentatia de atribuire cu privire la pret, tarif, alte conditii financiare si comerciale;

t) propunerea tehnica - document al ofertei, elaborat pe baza cerintelor din caietul de sarcini, stabilite de achizitor;

u) rezilierea contractului - se intelege desfiintarea pe viitor a contractului de servicii, pentru neexecutarea culpabila a obligatiilor asumate de catre una dintre partile contractante, fara ca aceasta sa aduca atingere prestatiilor succesive realizate anterior rezilierii;
v) receptii - se inteleg receptiile partiale/receptia finala si reprezinta certificarea emisa de Beneficiar in urma verificarii calitative si cantitative a serviciilor prestate si a echipamentelor hardware si a componentelor/produselor software livrate conform Caietului de Sarcini, iar in cazul receptiei finale reprezinta certificarea emisa de catre Beneficiar in urma instalarii si punerii in functiune a sistemului informatic centralizat;
w) servicii - activitati a caror prestare face obiectul contractului, astfel cum sunt prevazute in caietul de sarcini, respectiv: Servicii de dezvoltare și implementare a soluției informatice, inclusiv furnizarea de echipamente și software de bază în cadrul proiectului „SISTEM ELECTRONIC DE TARIFARE RUTIERĂ” Lot 1 – Sistem informatic centralizat;
x) standarde - standardele, reglementarile tehnice sau altele asemenea prevazute in caietul de sarcini, dupa caz;
y) subcontractant - orice operator economic care nu este parte a unui contract de achizitie publica si care indeplineste activitati care fac parte din obiectul prezentului contract de achizitie publica, raspunzand in fata contractantului de organizarea si derularea tuturor etapelor necesare in acest scop; 
z) termene limită - termenele se calculeaza conform urmatoarelor reguli:


a) la calculul unui termen exprimat în zile, luni sau ani de la un anumit eveniment ori act sau acţiune, data la care se produce respectivul eveniment, act ori acţiune nu se ia în considerare;


b) cu aplicarea în mod corespunzător a dispoziţiilor lit. a) şi d), termenul exprimat în zile începe să curgă la începutul primei ore a primei zile a termenului şi se încheie la expirarea ultimei ore a ultimei zile a termenului;


c) cu aplicarea în mod corespunzător a dispoziţiilor lit. a) şi d), termenul exprimat în luni sau ani începe să curgă la începutul primei ore a primei zile a termenului şi se încheie la expirarea ultimei ore a zilei care reprezintă ziua din ultima lună sau an corespunzătoare zilei în care a început să curgă termenul; dacă, în cazul termenului exprimat în luni sau ani, în luna în care se încheie termenul nu există o zi corespunzătoare zilei în care a început să curgă termenul, termenul se încheie la expirarea ultimei ore a ultimei zile a lunii respective;


d) dacă ultima zi a unui termen exprimat în zile, luni sau ani este o zi de sărbătoare legală, duminică sau sâmbătă, termenul se încheie la expirarea ultimei ore a următoarei zile lucrătoare;


e) la calculul unui termen exprimat în zile lucrătoare se aplică în mod corespunzător dispoziţiile lit. a), b) şi d), cu deosebirea că zilele nelucrătoare din cadrul termenului nu se iau în considerare.

y) 
zi - zi calendaristica, cu exceptia cazului in care se prevede ca este zi lucratoare;
luna - luna calendaristica; an - 365 de zile;

3. Interpretare

3.1. - In prezentul contract, cu exceptia unei prevederi contrare, cuvintele la forma singular vor include forma de plural si viceversa, acolo unde acest lucru este permis de context.

3.2. - Termenul "zi" ori "zile" sau orice referire la zile reprezinta zile calendaristice daca nu se specifica in mod diferit.

4. Obiectul contractului 
4.1. – (1) Obiectul prezentului Contract consta in servicii de dezvoltare și implementare a soluției informatice, inclusiv furnizarea de echipamente și software de bază în cadrul proiectului „SISTEM ELECTRONIC DE TARIFARE RUTIERĂ” Lot 1 – Sistem informatic centralizat, in perioada convenita si in conformitate cu prevederile Caietului de sarcini si cu obligatiile asumate prin prezentul contract.
(2) Obiectivele specifice sunt:

· Livrarea de echipamente hardware în doua centre de date;

· Instalarea și configurarea echipamentelor hardware în ambele centre de date;

· Livrarea de componente software in doua centre;

· Instalarea componentelor software în ambele centre de date;

· Analiză, proiectare și dezvoltare de module software specifice proiectului;

· Migrarea datelor din vechiul sistem de tarifare pe noul sistem de tarifare;

· Suport tehnic cu durata de 5 ani pentru toate componentele sistemului.
(3) Infrastructura hardware va fi instalata in doua locatii: site principal - situat Bucuresti, locatia CESTRIN, si site secundar - situat in Brasov locatia apartinand STS. Atat site-ul principal cat si cel secundar vor fi constituite din sisteme structural identice din punct de vedere functional si vor fi dimensionate in conformitate cu necesitatile de procesare, stocare si arhivare ale sistemului informatic, tinand cont de cerintele de disponibilitate a serviciilor.

5. Pretul contractului 
5.1. – (1) Preţul convenit pentru îndeplinirea contractului, plătibil Prestatorului de către Achizitor/Beneficiar, este de ........................ lei, la care se adauga TVA conform legislatiei in vigoare, pret ce se regaseste in propunerea financiara, document al prezentului Contract. 

(2) Pretul contractului include si serviciile de instalare, configurare, testare și punere în funcțiune a sistemului. 
(3) In cazul in care pentru realizarea solutiei tehnice sunt necesare si alte materiale, echipamente, licente sau software altele decat cele prevazute in Caietul de Sarcini acestea vor face parte integranta din Pretul contractului, fara costuri suplimentare pentru Achizitor/Beneficiar. 
5.2. - (1) Pretul Contractului poate fi ajustat in baza prevederilor art. 221 alin. (1) litera a) din Legea nr. 98/2016, cu modificarile si completarile ulterioare coroborat cu prevederile art. 2222 alin. (1)-(3) si alin. (5)-(8) din Legea nr. 98/2016, cu modificarile si completarile ulterioare.
(2) Ajustarea pretului in cadrul prezentului contract se aplica la fiecare solicitare de plata, pe intreaga perioada de derulare a contractului, prin aplicarea indicelui preturilor de consum total, denumit in continuare IPClr, diseminat de catre Institutul National de Statistica, utilizandu-se urmatoarea formula:

Vapl = Vpl x IPClr/100

unde:

„Vapl” - valoarea actualizata a platii solicitata de catre contractant la data depunerii solicitarii de plata; 

„Vpl” - valoarea platii solicitata de catre contractant la data depunerii solicitarii de plata;

“IPClr” - indicele lunar al pretului de consum total, determinat de Institutul National de Statistica, prin baza de date IPC - Lunar, disponibila online, avand ca perioada curenta data cu 60 de zile inainte de ultima zi a lunii „n“ si ca perioada de referinta luna anterioara datei de depunere a ofertelor;

luna „n“ - luna depunerii solicitarii de plata.

(3) Modificarea sau completarea informatiilor din prezenta clauza pe parcursul derularii contractului va determina inaplicabilitatea prevederilor referitoare la posibilitatea de ajustare a Pretului Contractului.
(4) Sumele ce deriva din aplicarea prezentei clauze vor fi platite potrivit contractului, fara incheierea unui Act Aditional.

(5) Pentru stabilirea IPClr se va utiliza programul de calcul disponibil online la adresa http://statistici.insse.ro/shop/?page=ipc1 unde se selecteaza la sectiunea „domeniul de interes” doar optiunea „IPC - TOTAL”, iar la sectiunea „perioada de interes”, in rubricile „Perioada curenta (selectie simpla)” si „Perioada de referinta (selectie multipla)” se selecteaza lunile mentionate la  „IPClr” din cadrul alineatului 2 de mai sus.

5.3. Achizitorul se obliga sa plateasca Prestatorului pretul convenit in prezentul contract pentru serviciile prestate, in conformitate cu prevederile art. 6 din prezentul contract.
6. Rapoarte. Modalitati de plata si recuperarea creantelor de la Prestator. Plata in avans, recuperarea avansului și Scrisoarea de Garanţie pentru Returnarea Avansului. 

A. Rapoarte 

6.1. - (1) Rapoartele vor fi întocmite în conformitatea cu stadiul executării contractului și vor fi considerate valabile după acceptarea/aprobarea lor de către Autoritatea Contractantă.


         (2) Prestatorul va pregăti și prezenta următoarele rapoarte pe parcursul derularii contractului, in trei exemplare, atât pe suport de hârtie cât și în varianta electronică editabilă, pdf sau alte formate specializate:
Raportul Inițial

Va fi întocmit si transmis în maxim 2 săptămâni de la data intrarii in vigoare a Contractului. Acest document trebuie să aibă în vedere precizările din Caietul de Sarcini și Propunerea tehnică și să aducă detalierile necesare, structurări sau clarificări unde este cazul. Raportul va cuprinde planificarea activităților, metodologia utilizată și indicatorii planificați pentru fiecare etapă. Raportul inițial va constitui principalul instrument de lucru și se va face referire la el pe toată perioada de executare a Contractului. 

Raportul Initial va fi revizuit, daca este cazul, cu observațiile/comentariile primite din partea Autorității Contractante, în termen de 5 zile lucrătoare de la data primirii observațiilor/comentariilor. Autoritatea Contractantă va transmite observațiile/comentariile în termen de 15 zile de la data primirii Raportului Initial. Raportul Initial va fi aprobat de catre Autoritatea contractanta
Rapoarte lunare 

Prestatorul va elabora un raport lunar prin care să prezinte evoluția lunară a activităților și întârzierile, dacă acestea sunt semnificative. Rapoartele lunare vor detalia:

· Progresele înregistrate;
· Activități aflate în derulare cu data estimativă a finalizării acestora și cu rezultatele anticipate;
· Dificultățile întâmpinate în cursul implementării proiectului și soluțiile propuse pentru a depăși respectivele dificultăți;
· Rezultatele realizate în cursul perioadei de raportare, resursele utilizate, precum și recomandările sau solicitările aferente, și planificarea activităților pentru perioada următoare;
· Alte documente solicitate de către Beneficiar prevăzute în instrucțiuni.
Rapoartele lunare vor fi transmise spre aprobare catre Achizitor până în data de 5 a următoarei luni pentru care se face raportarea (de exemplu, raportul aferent activității din luna ianuarie se va transmite până pe data de 5 februarie). În cazul în care data de 5 a lunii respective este o zi nelucrătoare, Prestatorul va anticipa transmiterea raportului lunar. 
Raportele lunare vor fi revizuite, daca este cazul, cu observațiile/comentariile primite din partea Autorității Contractante, în termen de 5 zile lucrătoare de la data primirii observațiilor/comentariilor. Autoritatea Contractantă va transmite observațiile/comentariile în termen de 10 zile de la data primirii fiecarui raport lunar. Rapoartele lunare vor fi aprobate de catre Autoritatea contractanta.
Raportul final 

Varianta preliminară a Raportului final trebuie să fie transmisă Autoritatii contractante cu cel puțin o luna înainte de sfârșitul Duratei Contractului pentru a fi analizată. Acest raport trebuie să descrie întreg procesul de execuție și va înlesni evaluarea rezultatelor obținute atât în termeni calitativi, cât și cantitativi. 

Raportul va cuprinde: 

· evaluarea succesului și constrângerilor majore pentru fiecare activitate;
· realizările generale ale Contractului; 
· recomandări pentru acțiuni viitoare cu scopul asigurării durabilității activităților, rezultatele așteptate după finalizarea Contractului, precum și măsurile ce trebuie întreprinse de către CNAIR în acest sens.
Varianta preliminară a acestui raport poate fi revizuită, daca este cazul, cu observațiile/comentariile primite din partea Autorității Contractante, în termen de 5 zile lucrătoare de la data primirii observațiilor/comentariilor. Autoritatea Contractantă va transmite observațiile/comentariile în termen de 15 zile lucratoare de la data primirii variantei preliminare a Raportului final. Raportul final va fi aprobat de catre Autoritatea contractanta. 
Alte rapoarte: 
Autoritatea Contractantă poate cere Prestatorului să elaboreze pe parcursul derulării Contractului și alte rapoarte, în măsura în care acestea sunt legate de derularea Contractului.
(3) Toate livrabilele care vor fi înaintate Achizitorului, vor fi redactate în limba română. Rapoartele și documentele care vor fi înaintate vor fi înregistrate atât la Registratura Contractantului cât și la cea a Autorității Contractante.

(4) Documentele/ Livrabilele vor avea obligatoriu semnătura și ștampila Prestatatorului, sau semnătura electronică. 
(5) Raportul inițial, Rapoartele lunare și Raportul final trebuie transmise, în trei exemplare, spre aprobare, în atenția Achizitorului. Variantele intermediare, de lucru, pot fi transmise Achizitorului doar în format electronic editabil. Variantele finale vor fi transmise atât în format electronic editabil cât și pe hârtie. Aprobarea rapoartelor se face de către Beneficiar printr-o Comisie de recepție desemnată in acest sens.
(6) Achizitorul, în urma recepționarii rapoartelor, va aproba rapoartele sau va prezenta observațiile sale în termen de maxim 10 zile de la data depunerii rapoartelor: Inițial si/sau Lunare, respectiv in termen de 15 zile lucrătoare pentru Raportul final.

(7) În cazul unor modificări, Prestatorul are obligația de a răspunde pozitiv solicitărilor Achizitorului de modificare/ completare a rapoartelor, corespunzător cu observațiile Achizitorului, în termen de maxim 5 zile lucrătoare de la data primirii acestora. Ulterior Achizitorul va proceda la aprobarea sau respingerea rapoartelor, după caz, în termen de 10 si/sau respectiv 15 zile calendaristice si/sau lucrătoare de la data primirii acestora în forma revizuită (asa cum sunt mentionate termenele la alin 2 de mai sus), termen care poate fi prelungit în funcție de situațiile specifice. 
B. Modalitati de plata si recuperarea creantelor de la Prestator 


6.2. - (1) Achizitorul are obligaţia de a efectua plata către Prestator în termen de 60 de zile de la data confirmarii primirii facturii la sediul Achizitorului, daca serviciile au fost deja receptionate sau in termen de 60 de zile de la data receptionarii serviciilor, daca factura a fost emisa anterior receptiei. Termenul contractual de plata este prevazut la 60 de zile avand in vedere sursa de finantare a acestui contract, accesul la fondurile necesare efectuarii platilor, precum si complexitatea documentelor necesar a fi verificate si/sau aprobate inainte de realizarea platilor. 

(2) Factura se comunica Achizitorului prin urmatoarele metode: posta cu confirmare de primire sau prin delegat direct la sediul mentionat la art. 1 din contract, sau in format electronic la adresa de e-mail registratura.cnair@andnet.ro.. In caz de divergente, dovada comunicarii facturii catre Achizitor, o constituie dupa caz, mandatul postal sau stampila aplicata de registratura Achizitorului pe document, sau dovada electronica de primire. Daca data respectiva este o zi nelucratoare, termenul scadent este reprezentat de prima zi lucratoare urmatoare acesteia. In cazul in care este nevoie de a corecta o factura, aceasta se va face conform art. 330 din Codul Fiscal.
(3) Factura va avea mentionat obligatoriu: numarul de inregistrare, data emiterii, numarul contractului, data scadenta, perioada in care au fost prestate serviciile. 

(4) Plata serviciilor se realizeaza pe baza predarii livrabilelor si/sau serviciilor de catre Prestator si a predarii echipamentelor hardware, a componentelor/produselor software, insotite de Procesul-verbal de receptie aferent fiecarei predari.
(5) Plata serviciilor si/sau a echipamentelor pentru fiecare livrabil se va efectua in lei pe baza urmatoarelor documente:

· Aviz de însoțire a mărfii (dacă este cazul);

· Certificate de garanție și declarație conformitate (dacă este cazul);

· Set de proceduri și mecanisme pentru coordonare și consultare factori interesați;

· Manuale de utilizare a aplicației; 

· Suport de curs format electronic;

· Chestionare evaluare instruire;

· Certificate de participare;

· Raport al activității (initial, lunare, final);

· Proces verbal de recepție calitativ și cantitativ al produselor/ serviciilor cât și a raportului aferent activității; 

· Factura fiscală.
(6) Prestatorul poate solicita un avans in valoare de maxim 10% din Prețul Contractului. In situația solicitarii plații in avans, aceasta se va pune in aplicare cu respectarea prevederilor Hotarârii de Guvern nr. 264/2003 privind stabilirea acțiunilor și categoriilor de cheltuieli, criteriilor, procedurilor și limitelor pentru efectuarea de plați in avans din fonduri publice, republicata, cu modificarile și completarile ulterioare, conform prevederilor Legii nr. 500/2002 cu modificarile și completarile ulterioare și Legii nr. 241/2016 pentru aprobarea O.U.G. nr. 7/2016 privind unele masuri pentru accelerarea implementarii proiectelor de infrastructura transeuropeana de transport, precum și pentru modificarea și completarea unor acte normative. 
Autoritatea Contractanta poate acorda avans Prestatorului, intr-o singura tranşa de maxim 10% din Pretul Contractului, numai dupa constituirea Garanției pentru Returnarea Avansului, si sub condiția indeplinirii integrale a obligațiilor contractuale necesare acordarii acestuia. 
(7) Plata serviciilor se realizeaza pe baza predarii livrabilelor de catre Prestator si aprobate de catre Achizitor, esalonat, in urma analizarii acestora si ulterior finalizarii serviciilor, dupa cum urmeaza:

· Plata partiala pentru servicii de analiza si proiectare 

O plata in procent de 10% din Pretul Contractului dupa aprobarea de catre Achizitor a Raportului lunar aferent in care aceste servicii au fost prestate si numai dupa implementarea partiala a activitatiilor de "Analiza de Business" si respectiv "Proiectare sistem informatic" din Graficul de Implementare al Sistemului informatic stabilit in Capitolul 5.7 din Caietul de Sarcini. 
· Plata pentru echipamente hardware site principal (Centrul de Date 1 - CESTRIN) 
Plata in procent de maxim 10% din Pretul Contractului dupa predarea si aprobarea de catre Achizitor a echipamentelor hardware si a Raportului lunar aferent si numai dupa emiterea Procesului-verbal de receptie calitativa si cantitiativa care cuprinde si livrarea, instalarea, testarea si punerea in functiune a echipamentelor.

Beneficiarul poate plati respectiva plata de maxim 10% din Pretul Contractului si prin intermediul a maxim trei plati partiale pentru echipamentele hardware furnizate, indiferent de procentul/valoarea fiecarei din cele 3 plati, cu conditia ca valoarea totala a celor 3 plati partiale sa nu depaseasa 10% din Pretul Contractului. Acestea se vor realiza doar dupa predarea de catre Prestator si aprobarea de catre Achizitor a Rapoartelor lunare aferente si numai dupa emiterea Procesului-verbal de receptie calitativa si cantitiativa care cuprinde si livrarea, instalarea, testarea si punerea in functiune a echipamentelor. 
· Plata pentru produse COTS site principal (Centrul de Date 1 - CESTRIN) 
O plata in procent de 10% din Pretul contractului dupa predarea si aprobarea de catre Achizitor a Procesului-verbal de receptie si a documentelor emise de Producator si a Raportului lunar aferent;

· Plata integrala pentru servicii analiza si proiectare 

O plata in procent de 10% din Pretul Contractului dupa aprobarea de catre Achizitor a Raportului lunar aferent in care aceste serviciile au fost prestate.

· Plata pentru echipamente hardware site secundar (Centrul de Date 2 - BRASOV) 
Plata in procent de maxim 10% din Pretul Contractului dupa predarea si aprobarea de catre Achizitor a echipamentelor hardware si a Raportului lunar aferent si numai dupa emiterea Procesului-verbal de receptie calitativa si cantitiativa care cuprinde si livrarea, instalarea, testarea si punerea in functiune a echipamentelor.

Beneficiarul poate plati respectiva plata de maxim 10% din Pretul Contractului si prin intermediul a maxim trei plati partiale pentru echipamentele hardware furnizate, indiferent de procentul/valoarea fiecarei din cele 3 plati, cu conditia ca valoarea totala a celor 3 plati partiale sa nu depaseasa 10% din Pretul Contractului. Acestea se vor realiza doar dupa predarea de catre Prestator si aprobarea de catre Achizitor a Rapoartelor lunare aferente si numai dupa emiterea Procesului-verbal de receptie calitativa si cantitiativa care cuprinde si livrarea, instalarea, testarea si punerea in functiune a echipamentelor; 
· Plata pentru produse COTS site secundar (Centrul de Date 2 - BRASOV) 
O plata in procent de 10% din din Pretul Contractului dupa predarea si aprobarea de catre Achizitor a Procesului-verbal de receptie si a documentelor emise de Producator si a Raportului lunar aferent;

· Plata pentru dezvoltare module tarifare per km 

O plata in procent de 10% din Pretul Contractului dupa aprobarea de catre Achizitor a Raportului lunar aferent in care aceste servicii au fost prestate si numai dupa finalizarea activitatiilor de "Punere in productie module tarifare per kilometru (servicii web, aplicatie mobila, portal)" din Graficul de Implementare al Sistemului informatic stabilit in Capitolul 5.7 din Caietul de Sarcini. 

· Plata finala in procent de 20% se face numai dupa Receptia Finala si dupa aprobarea de catre Achizitor a Raportului Final si emiterea de catre Beneficiar a certificarii privind instalarea si punerea in functiune a sistemului informatic centralizat.

Suma prevazuta pentru organizarea sesiuniilor de instruire asa cum sunt prevazute in Caietul de Sarcini si in Propunerea financiara va fi inclusa in Plata finala. Aceasta suma va acoperi toate costurile legate de organizarea sesiuniilor de instruire. 

6.3. - Prestatorul este raspunzator de corectitudinea si exactitatea datelor inscrise in facturi. 

6.4. - Prezentarea cu date eronate sau incomplete, fata de prevederile legii si ale contractului de achizitie, a facturilor spre decontare, face sa nu curga termenul de plata, daca Achizitorul sesizeaza Prestatorul despre neregulile constatate. Un nou termen de plata va curge de la confirmarea primirii de catre Achizitor conform art. 6.2 alin. (2) a noilor facturi prezentate de catre Prestator, completate cu date corecte, potrivit legii si contractului.

6.5. - In cazul in care Achizitorul calculeaza si factureaza Prestatorului penalitati pentru neindeplinirea obligatiilor ce ii revin prin prezentul contract, Prestatorul are obligatia de a achita factura de penalitati transmisa de Achizitor, in contul indicat de acesta, penalitati calculate prin aplicarea art. 13.1. din prezentul contract, in termen de 30 de zile de la emiterii acesteia de catre Achizitor. In cazul in care Prestatorul nu achita Achizitorului contravaloarea facturii de penalitati, Achizitorul va recupera contravaloarea facturii de penalitati din orice sume datorate de catre Prestator Achizitorului (daca acestea exista) si/sau va executa garantia de buna executie. In cazul in care aceasta nu este acoperitoare, Achizitorul se va adresa instantelor de judecata competente pentru recuperarea diferentei.

6.6. - (1) Prestatorul va restitui orice sume cuvenite Achizitorului şi care i-au fost plătite în plus, în 30 de zile de la primirea unei cereri în acest sens.

(2) Dacă Prestatorul nu va face plata în termenul limită de mai sus, Achizitorul va aplica dobanda penalizatoare asa cum este mentionata la art. 13.2 pana la indeplinirea efectiva a obligatiei prevazuta la art. 6.6. alin. (1).
(3) Sumele care trebuie restituite Achizitorului pot fi deduse si din sumele de orice natura datorate Prestatorului (cu exceptia dobanzilor si penalitatilor). In situatia nerestituirii sumelor de bani in perioada solicitata de catre Achizitor, Achizitorul este indreptatit sa treaca la executarea garantiei bancare de buna executie. 
C. Recuperarea avansului și Scrisoarea de Garanţie pentru Returnarea Avansului
6.7. -  In cazul in care Prestatorul solicita avans, acesta trebuie sa furnizeze o Scrisoare de Garanţie pentru Returnarea Avansului in conformitate cu prevederile H.G. nr. 264/2003, cu modificarile și completarile ulterioare, cu prevederile Legii nr. 500/2002, cu modificarile și completarile ulterioare. Aceasta garanţie pentru returnarea avansului trebuie sa ramâna in vigoare pâna când va fi restituita de catre Autoritatea Contractanta.
6.8. -  Scrisoarea de Garanţie pentru Returnarea Avansului va fi emisa de catre o societate bancara agreata de catre Autoritatea Contractanta/Beneficiar şi va respecta modelul indicat de catre Autoritatea Contractanta.

6.9. -  Prestatorul se va asigura ca Scrisoarea de Garanţie pentru returnarea avansului va ramâne valabila şi in vigoare pâna la returnarea avansului.

6.10. -  In situaţia unui audit iniţiat inainte de data specificata in Articolul 6.9. din prezentul Contract de Servicii, Garanţia pentru Returnarea Avansului va fi prelungita pâna la a 90-a zi inclusiv dupa finalizarea auditului.

6.11. - Orice disputa izvorâta in legatura cu Scrisoarea de Garanţie pentru Returnarea Avansului va fi soluționata in fața instanțelor judecatorești din România.

6.12. - Valoarea Scrisorii de Garanție pentru Returnarea Avansului va fi acoperitoare pentru:

 - valoarea avansului acordat;

 - TVA-ul aferent avansului; 

 - valoarea dobânzilor și penalitaţilor de intârziere, conform Codului de Procedura Fiscala reprezentând eventuale prejudicii ce ar putea fi aduse prin imobilizarea fondurilor publice in cazul neindeplinirii sau indeplinirii necorespunzatoare a obligațiilor contractuale ce deriva din acordarea avansurilor. 

astfel:
"Valoarea Scrisorii de Garanţie pentru returnare a avansului = valoare avans + TVA + [valoare avans cu TVA * (nivelul dobânzii, conform art. 174 Dobânzi + nivelul penalitații de intârziere, conform art. 176 Penalitați de intârziere din Codul de Procedura Fiscala aplicabil) * nr. total de zile reprezentând durata de prestare a serviciilor]."

6.13. -  In situaţia in care Prestatorul este indreptaţit la diminuarea valorii Scrisorii de Garanţie pentru Returnarea Avansului, urmare a recuperarii de catre Autoritatea Contractanta a unui procent din avansul acordat acestuia, valoarea Scrisorii de Garanţie pentru Returnarea Avansului va fi calculata dupa urmatorul algoritm: "Valoarea avansului ramas de recuperat + TVA + [valoarea avansului ramas de recuperat inclusiv TVA * (nivelul dobânzii, conform art. 174 Dobânzi + nivelul penalitații de intârziere, conform art. 176 Penalitați de intârziere din Codul de Procedura Fiscala aplicabil) * nr. total de zile reprezentând durata de prestare a serviciilor]."
6.14. - Sub sanctiunea solicitarii de daune-interese, Prestatorul nu are dreptul de a utiliza avansul in alt scop decat cel pentru care a fost destinat, potrivit contractului incheiat. 

6.15. - Avansul va fi recuperat integral pâna la data Plații Finale a Serviciilor, dar nu mai târziu de data de eligibilitate finala a programului operațional. In situația in care avansul nu a fost recuperat de catre Autoritatea Contractanta pâna la aceasta data, diferența ramasa de recuperat va fi dedusa din cadrul Plații Finale Serviciilor.

6.16. - Avansul acordat in cadrul contractului se va recupera in proporție de 25% din plațile ulterioare plații avansului efectuate in cadrul contractului, cu respectarea Articolului 6.15. In cazul in care avansul nu poate fi recuperat integral in termenul prevazut la Articolul 6.15., Prestatorul are obligația de a restitui, in maxim 10 zile de la notificarea Autoritaţii Contractante catre Prestator, valoarea avansului nerecuperat de catre Autoritatea Contractanta impreuna cu dobânzile, penalitaţile şi alte asemenea accesorii prevazute in contract, cât şi eventualele prejudiciile aduse prin imobilizarea fondurilor publice, in cazul neindeplinirii sau indeplinirii necorespunzatoare a obligațiilor contractuale ce deriva din acordarea avansului, in termenul stabilit la Articolul 6.15.

6.17. - In cazul in care Prestatorul nu restituie contravaloarea avansului nerecuperat in termenul stabilit la Articolul 6.16., in termen de 10 zile de la notificarea Autoritaţii Contractante catre Prestator, Autoritatea Contractanta va executa Scrisoarea de Garanţie pentru Returnarea Avansului şi va recupera avansul ramas de recuperat impreuna cu dobânzile, penalitaţile şi alte asemenea accesorii prevazute in contract, cât şi eventualele prejudiciile aduse prin imobilizarea fondurilor publice.
7.  Durata contractului  
7.1. - Durata contractului este de 84 de luni de la data intrarii in vigoare a contractului.
7.2. - Durata contractului de la art. 7.1 este compusa din:

· 24 de luni - pentru serviciile de dezvoltare si implementare a solutiei informatice, inclusiv furnizarea de echipamente si software de baza in cadrul proiectului;
· 60 de luni - pentru serviciile de suport tehnic si asigurarea garantiei. 

7.3. – (1) Pentru conformitatea realizarii fazelor sistemului, Beneficiarul impune un termen intermediar obligatoriu pentru finalizarea activitatii de "punere in productie a modulelor tarifare per kilometru (servicii web, aplicatie mobila, portal)", asa cum dealtfel acest termen este prevazut si in Graficul de implementare stabilit in Capitolul 5.7 din Caietul de Sarcini, si anume un termen maxim de 18 luni de la data intrarii in vigoare a contractului, dar care nu va depasi 01.01.2026. 


(2) In cazul in care Prestatorul nu reuseste sa respecte termenul intermediar prevazut la alin. (1), Achizitorul va fi indreptatit sa aplice o penalitate in cuantum de 15% din Pretul Contractului.
8. Aplicabilitate

8.1. - Prezentul contract intra in vigoare la data semnarii acestuia de catre ultima parte. In termen de 5 zile lucratoare de la data semnarii contractului de achizitie publica, Prestatorul va constitui Garantia de Buna Executie in cuantum de 5% din Pretul Contractului fara T.V.A. in conditiile prevazute la Articolul 15 din prezentul contract. 

(2) Termenul prevazut la alin. (1) poate fi prelungit, la solicitarea justificată a Prestatorului, fără a depăşi 15 zile de la data semnării contractului de servicii.

9.  Documentele contractului 
9.1. - Documentele contractului care fac parte integranta din acesta sunt:

a) Caietul de sarcini, (inclusiv clarificarile/modificarile/ si/sau masurile de remediere aduse pana la depunerea ofertelor - daca este cazul);

b) Oferta, respectiv Propunerea tehnică și Propunerea financiară, inclusiv, daca este cazul, clarificarile/modificarile si/sau masurile de remediere din perioada de evaluare (inclusiv toate anexele acesteia - daca este cazul);
c) Instrumentul de garantare, emis in conditiile legii, pentru constituirea garantiei de buna executie, conform prevederilor art. 15;

d) Angajamentul ferm de sustinere din partea unui tert (daca este cazul);
e) Acord de asociere autentificat (daca este cazul);
f) Contractele incheiate de Prestator cu subcontractantii nominalizati in oferta (daca este cazul);
g) Alte documente transmise pe parcursul procesului de semnare a contractului;
h) Acte aditionale, daca partile vor semna astfel de documente, in timpul derularii contractului.

9.2. - In cazul in care, pe parcursul indeplinirii contractului, se constata faptul ca anumite elemente ale propunerii tehnice sunt inferioare sau nu corespund cerintelor prevazute in caietul de sarcini, prevaleaza prevederile caietului de sarcini.
10.  Standarde


10.1. - Serviciile prestate de Prestator, in vederea indeplinirii obiectului prezentului contract, vor respecta standardele si prescriptiile tehnice in vigoare, prezentate de catre Prestator in propunerea sa tehnica si in conformitate cu cerintele Achizitorului prezentate in Caietul de sarcini, document al prezentului contract si cu legislatia romana in domeniul obiectului contractului.

11.  Obligatiile generale si obligatiile specifice ale Prestatorului
11.1. - Prestatorul are obligatia de a presta serviciile prevazute in contract cu profesionalismul si promptitudinea cuvenite angajamentului asumat, conform cerintelor caietului de sarcini si cu obligatiile asumate prin prezentul contract, precum si cu respectarea legislatiei in vigoare in domeniu. Totodata, este pe deplin responsabil de siguranta tuturor operatiunilor efectuate si a metodelor de prestare utilizate, de functionarea sistemului si de calificarea personalului folosit pe toata perioada de valabilitate a contractului.
11.2. -  In vederea indeplinirii obiectului prezentului contract, Prestatorul va desfasura urmatoarele activitati, conform prevederilor Caietului de sarcini, document al prezentului contract: 
· asigurarea planificării resurselor în raport cu graficul estimat pentru derularea contractului și prezentat în cadrul acestui Ofertei;
· îndeplinirea obligațiilor sale, cu respectarea celor mai bune practici din domeniu, a prevederilor legale și contractuale relevante precum și cu deplina înțelegere a complexității legate de derularea cu succes a Contractului, astfel încât să se asigure îndeplinirea obiectivelor stabilite, inclusiv prin furnizarea - prin intermediul Planului de management al calității - a asigurării că activitățile și rezultatele sunt realizate la parametrii calitativi solicitați;
· asigurarea valabilității tuturor autorizațiilor și certificatelor (atât pentru organizația sa, cât și pentru personalul/echipamentul propus pentru realizarea serviciilor) care sunt necesare (conform legislației în vigoare) pentru prestarea serviciilor;
· prestarea serviciilor în conformitate cu cerințele Caietului de Sarcini;
· prezentarea rezultatelor în formatul/formatele care să respecte cerințele Achizitorului;
· colaborarea cu personalul Achizitorului alocat pentru serviciile desfășurate conform Contractului (monitorizarea progresului activităților în cadrul Contractului, coordonarea activităților în cadrul Contractului, feedback).
11.3. - Principalele atribuții și responsabilități ale Prestatorului:

· Implementarea soluției informatice:
· Analiza necesităților;
· Proiectarea soluției informatice;
· Servicii de livrare, instalare și punere în funcțiune echipamente hardware, de comunicații și licențe software;
· Dezvoltarea aplicației informatice;
· Testarea aplicației;
· Pilotare la nivel național;
· Instruirea administratorilor și utilizatorilor.
11.4. - In vederea indeplinirii obiectului contractului, Prestatorul este responsabil pentru asigurarea personalului calificat si a resurselor materiale necesare. 

11.5. – Prestatorul este responsabil pentru execuția conformă și la timp a tuturor activităților și pentru furnizarea livrabilelor prevăzute în Caietul de Sarcini, corespunzătoare Proiectului.
11.6. - Sistemul  trebuie să îndeplinească următoarele cerințe:

a) Orice echipament trebuie să poată fi înlocuit, după expirarea perioadei de garanție, cu unul cu funcționalități similare comercializat de alt producător. În aceeași idee, extinderea sistemului informatic trebuie să se poată realiza cu echipamente de la producători diferiți, fără nicio constrângere, să implementeze tehnologii de virtualizare care optimizează utilizarea infrastructurii hardware.

b) Echipamentele ofertate nu trebuie să fie declarate de producător ca fiind end-of-life, end-of-sale, end-of-support, la data depunerii ofertelor.

c) Specificaţiile tehnice care eventual fac referire la/indică un anumit model de produs vor fi interpretate în mod obligatoriu ca fiind urmate de mențiunea ”sau echivalent”. Scopul unor astfel de referințe este în mod exclusiv sprijinirea potențialilor ofertanți în identificarea cu uşurinţă a tipului de produs şi nu favorizarea sau eliminarea anumitor operatori economici sau a anumitor produse.

d) Specificațiile tehnice care indică o anumită origine, sursă, producție, un procedeu special, o marcă de fabrică sau de comerț, un brevet de invenție, o licență de fabricație, sunt menționate doar pentru identificarea cu ușurință a tipului de produs și nu au ca efect favorizarea sau eliminarea anumitor operatori economici sau a anumitor produse. Aceste specificații vor fi considerate ca având mențiunea de «sau echivalent» și vor fi considerate specificații minimale din punct de vedere al performanței, indiferent de marcă sau producător. Echivalența va fi demonstrată de ofertant.

e) Dacă în perioada desfășurării achiziției/implementării prezentului contract apar echipamente/software ca și end-of-life / end-of-sale / end-of-support care să ducă la imposibilitatea furnizării acestora de către Contractant, se vor accepta variante superioare sau echivalente cu acestea. Echivalența va fi demonstrată de către Contractant.

f) Garanția va include acces la suportul tehnic al producătorului, pe toată durata perioadei de garanție ofertată. Contractantul va face dovada activării serviciilor de suport prin prezentarea unui raport ce trebuie să identifice echipamentele pe site-ul producătorului, având ca și client final Beneficiarul. Raportul va trebui să conțină pentru fiecare componentă cel puțin seria și perioada activată de suport.
11.7. – (1) În vederea implementării sistemului, Prestatorul va trebui să execute activități de analiză care să asigure premisele unei implementări eficiente. 
(2) Analiza se va efectua după caz la sediul Achizitorului sau la Prestator și va avea ca finalitate un pachet de specificații funcționale agreat de comun acord cu acesta.

(3) Serviciile de analiză vor acoperi cel puțin următoarele aspecte:

· Analiza contextului existent;

· Înțelegerea structurii organizatorice a Achizitorului;

· Analiza situației din momentul de față din cadrul instituției Achizitorului și a organizațiilor partenere prin ședințe de analiză, chestionare etc. Se vor identifica procesele operaționale care vor fi impactare prin implementarea soluției dezvoltate în cadrul contractului;

· Definirea cerințelor informaționale pentru noul sistem. Se va contura astfel, imaginea viitorului sistem informațional prin stabilirea proceselor operaționale care să precizeze participanții, momentul intervenției acestora, locația sau contextul, modalitatea de intervenție și informația procesată. Pentru prezentarea proceselor operaționale se vor utiliza instrumente de modelare a proceselor și activităților în conformitate cu standarde de modelare și reprezentare recunoscute (UML sau echivalent);

· Stabilirea actorilor de business care vor interacționa în viitorul sistem;

· Se vor evidenția activitățile care urmează a fi automatizate dacă este cazul, astfel încât să se identifice clar funcțiile viitorului sistem informatic;

· Identificarea utilizatorilor, a nivelurilor și drepturilor de acces, a modului de securizare a accesului la diversele module/componente ale sistemului;

· Se vor analiza sistemele operaționale existente (inclusiv structurile de date, aspecte legate de consistența și coerența datelor) pentru identificarea posibilităților și a modului în care se va face preluarea datelor din soluțiile existente. 
(4) Rolul principal al fazei de proiectare este de a descrie la un nivel suficient de detaliu sistemul care urmează a fi implementat. 
11.8. – (1) În vederea implementării sistemului, Prestatorul va trebui să execute activități de proiectare care să asigure premisele unei implementări eficiente. 

(2) Proiectarea sistemului dorit, care va conține detalierea la nivel tehnic a cerințelor și specificațiilor rezultate din activitatea de analiză pentru toate nivelurile și componentele sistemului care va fi realizat:

· Arhitectura de sistem - va prezenta cel puțin următoarele niveluri: hardware, comunicații, componente software instalate (sisteme de operare, produse COTS), arhitectura logică cuprinzând descrierea componentelor de sistem, a celor dezvoltate sau personalizate și caracteristicile funcționale și non-funcționale ale acestora;

· Scenarii de utilizare - din care să reiasă modul de utilizare a sistemului informatic din perspectiva utilizatorului, modul în care utilizatorii interacționează cu sistemul, în corespondență directă cu activitățile menționate în cadrul proceselor operaționale ale acestor utilizatori. Scenariile de utilizare trebuie să cuprindă și interacțiunile cu sistemele externe, astfel încât să fie evidențiat exact modul în care este fructificată o integrare la nivel de sistem informatic. De asemenea, scenariile de utilizare vor fi însoțite de o listă a actorilor sistemului și maparea acestora cu actorii de business. Pentru prezentarea cazurilor de utilizare se vor folosi instrumente în conformitate cu standarde de modelare și reprezentare recunoscute (UML sau echivalent);

· Modelul de securitate - la nivel logic (organizarea pe roluri, grupuri, drepturi, poziția în structura organizatorică etc.) și la nivel fizic (servere, comunicații, aplicații etc.);

· Integrările la nivel de componentă software - pentru fiecare interacțiune se va specifica sistemul sursă/destinație, modalitatea de implementare, canal de comunicare, setul și structura de date transferate, reguli specifice de validare etc.;

· Scenarii/modele de scalare (orizontală/verticală) ulterioară a componentelor platformei. 

(3) Proiectarea sistemului trebuie să ofere o soluție optimă, urmărindu-se ușurința și eficiența realizării și implementării soluției, în cadrul restricțiilor de ordin tehnic, organizatoric sau financiar. 

(4) Documentul/documentele de specificații, rezultate în urma activităților de analiză și proiectare, vor descrie Soluția în detaliu, vor conține informații privind toate funcționalitățile necesare și vor sta la baza stabilirii și realizării testelor de acceptanță.

(5) În urma activităților de analiză și proiectare, pentru a se obține un sistem final operațional se vor desfășura activități de configurare, testare și implementare (deployment).

11.9. – (1) Prestatorul va derula activități de configurare, personalizare și dezvoltare a componentelor soluției informatice (definire fluxuri, dezvoltare module/component, dezvoltare interfețe, dezvoltare proceduri/procese preluare date istoric, dezvoltare proceduri/procese arhivare/backup/restaurare soluție și date, etc) potrivit prevederilor Caietului de Sarcini. 
(2) Soluțiile dezvoltate personalizat vor fi realizate într-o arhitectura de tip microservicii.

(3) Pe toata durata fazei de dezvoltare depozitarele de cod sursa vor fi găzduite la sediul Achizitorului in sistemele special instalate in scopul acestui proiect.

(4) La finalul fazei de dezvoltare va rezulta o soluție informatica completa, dezvoltata în conformitate cu cerințele menționate în Caietul de Sarcini, și detaliate în cadrul fazei de analiza. 

11.10. - Prestatorul va derula activități de instalare și configurare a echipamentelor, a produselor software livrate, și activități de testare internă pe mediul de producție.

Activitățile de implementare (deployment) sunt activitățile necesare pentru a face sistemul informatic gata de folosire de către utilizatori.Tot în aceasta etapa va fi finalizata și implementarea soluției pe mediul de dezvoltare/testare.

11.12. - (1) Testele de acceptanță se vor derula în conformitate cu Planul de Teste realizat de Prestator și agreat de Achizitor, plan ce va fi în concordanță cu întregul ciclu de realizare al contractului: etape de testare distribuite pe iterații, seturi de funcționalități sau alte tipuri de teste.
(2) Planul de testare pentru acceptanță va cuprinde toate testele necesare pentru a demonstra acoperirea în întregime a cerințelor din Caietul de sarcini. Astfel, se va avea în vedere faptul că sistemul funcționează corect din punct de vedere al respectării cerințelor, consistenței datelor, al constrângerilor de timp, al validărilor de date și al gestiunii erorilor, inclusiv pentru funcționalitățile existente care au fost extinse sau modificate. Criteriul de succes - sistemul trece toate testele definite în planul de testare agreat împreună cu Achizitorul.

11.13. – (1) Prestatorul va derula activități de preluare a datelor din sistemele operaționale existente și încărcare a lor în noua soluție, urmata de verificarea și validarea încărcării corecte (testare). 

(2) Vor fi considerate dezvoltarea de scripturi dedicate pentru preluarea datelor din sistemele operaționale existente și încărcarea lor în modulele corespunzătoare din noua soluție. 

(3) Vor fi considerate activități de analiza, de mapare/proiectare, de dezvoltare, testare și implementare. 

(4) Vor fi considerate și proceduri/procese de roll-back în cazul în care apar erori la migrarea datelor.

(5) Prestatorul va  prezinta modalitatea prin care va realiza migrarea datelor din aplicațiile existente la Achizitor, precum și să țină cont de un plan de migrare automată a datelor în noul sistem integrat.
11.14. - (1) Planul de trecere în producție trebuie să țină cont de legăturile logice între subsisteme/componente ale sistemului astfel încât să se asigure o trecere în producție coerentă și cu impact minim asupra activităților zilnice a angajaților Achizitorului.

(2) Înainte de trecerea efectivă în producție, va avea loc pilotarea sistemului pentru o perioadă de minim 4 săptămâni. Concluziile rezultate în urma pilotării vor fi utilizate pentru ajustarea proceselor și fluxurilor implementate și va avea ca obiectiv optimizarea funcționării și exploatării sistemului.

(3) Codul sursă al aplicației informatice dezvoltate pentru funcționarea sistemului integrat rămâne în proprietatea Beneficiarului, pentru fiecare versiune a sistemului din producție.

(4) Data trecerii în producție este considerata data la care se semnează Procesul Verbal de Acceptanta Finala.
11.15. – (1) Prestatorul este responsabil pentru instruirea personalului desemnat de Achizitor. Instruirea cuprinde administrarea și operarea sistemului informatic. Scopul instruirii este de a furniza cunoștințele necesare pentru operarea sistemului informatic și administrarea componentelor software de bază, baze de date și a aplicației. Instruirea va fi coordonată și prestată de către experții prestatorului soluției. Sesiuniile de instruire se vor desfășura potrivit prevederilor Caietului de Sarcini, dupa cum urmeaza: se vor organiza circa 50 sesiuni de instruire, cu durata de 1 zi, la sediul Achizitorului, pentru circa 20 persoane/sesiune, în total pentru aproximativ 1000 utilizatori.

(2) Instruirea utilizatorilor va avea în vedere familiarizarea cunoștințelor privind:
· utilizării generale a interfeței grafice a sistemului (GUI);
· funcționalitățile cheie ale modulelor aplicative;
· definirii/generării de rapoarte în funcție de rol (definire rapoarte/generare rapoarte).
(3) Pentru administratorii de aplicație se va organiza o sesiune de instruire, cu durata de 2 zile, la sediul Achizitorului, pentru circa 20 persoane/sesiune, în total pentru aproximativ 20 administratori de aplicație.

(4) Instruirea administratorilor de aplicație are în vedere dobândirea cunoștințelor necesare:

· utilizării generală a sistemului;
· administrării utilizatorilor și permisiunilor asociate acestora în cadrul aplicației;
· administrării design-ului interfețelor;
· administrării și particularizării sistemului;
· consultării jurnalelor de auditare a accesului și operațiunilor desfășurate în cadrul sistemului;
· întreținerii aplicației;
· adăugării/modificării/ștergerii de date din cadrul sistemului;
· definirii/generării de rapoarte în funcție de rol (definire rapoarte/generare rapoarte);
· cunoștințe necesare administrării, configurării și extinderii funcționalităților componentelor deja existente fără intervenția furnizorului.
(5) Pentru administratorii de sistem se va organiza o sesiune de instruire, cu durata de 5 zile, la sediul Beneficiarului, pentru circa 20 persoane/sesiune, în total pentru aproximativ 20 administratori de sistem.

(6) Instruirea administratorilor de sistem informatic va avea în vedere familiarizarea cunoștințelor privind:

· utilizării generală a sistemului;
· administrării componentelor software și hardware de bază;
· întreținerii și operării în bune condiții a componentelor sistemului.
(7) Instruirea va începe odată cu finalizarea implementării sistemului și se va finaliza înainte de trecerea efectivă a soluției în producție. Durata estimată a perioadei de instruire este de 3 luni.

(8) Limba de predare pentru instruirea utilizatorilor și a administratorilor de aplicație este limba română.

(9) Limba de predare pentru instruirea administratorilor de sistem este limba română sau limba engleză. 
11.16. - Prestatorul are obligatia de a respecta prevederile caietului de sarcini, document al prezentului contract.

11.17. - Prestatorul se obliga sa despagubeasca Achizitorul impotriva oricaror:



i) reclamatii si actiuni in justitie, ce rezulta din incalcarea unor drepturi de proprietate intelectuala (brevete, nume, marci inregistrate, etc.) legate de echipamentele, materialele, instalatiile sau utilajele folosite pentru sau in legatura cu serviciile achizitionate; 

   ii) daune-interese, costuri, taxe si cheltuieli de orice natura, aferente, cu exceptia situatiei in care o astfel de incalcare rezulta din respectarea caietului de sarcini intocmit de catre Achizitor.

           12.  Obligatiile Achizitorului

12.1. - Achizitorul se obliga sa plateasca Prestatorului pretul prevazut la art. 5.1., conform prevederilor art. 6.1. (1) din prezentul contract, in conditiile indeplinirii de catre Prestator a obligatiilor asumate prin prezentul contract.


12.2. - Achizitorul se obliga sa puna la dispozitia Prestatorului toate documentele necesare pentru indeplinirea in bune conditii a contractului, in masura in care le detine si in masura in care acestea sunt relevante pentru indeplinirea obiectului contractului.


12.3. - Achizitorul se obliga sa puna la dispozitia Prestatorului orice facilitati si/sau informatii pe care acesta le-a solicitat in propunerea tehnica si pe care le considera necesare indeplinirii contractului, in masura in care Achizitorul le detine si in masura in care acestea sunt relevante pentru indeplinirea obiectului contractului.
12.4. - Achizitorul este responsabil pentru:

a) punerea la dispoziția Prestatorului a tuturor informatiilor disponibile pentru obținerea rezultatelor așteptate, cum ar fi: date de intrare, raportări, situații specifice;

b) punerea la dispoziția Prestatorului, daca este cazul, a unui spațiu de lucru mobilat;

c) desemnarea echipei implicate și responsabile cu interacțiunea și suportul oferit Prestatorului;

d) asigurarea tuturor resurselor care sunt în sarcina sa pentru buna derulare a contractului. 
13. Sanctiuni pentru neindeplinirea culpabila a obligatiilor. Managementul riscurilor.
13.1. – (1) Dacă Prestatorul nu prezintă unul sau mai multe Rapoarte sau orice alte documente menționate în contract, în perioadele specificate în Caietul de Sarcini, in contract, sau in Ordinele Administrative, Achizitorul va fi îndreptăţit, fără a mai fi necesară nicio notificare în acest sens, la sume reprezentând penalități de întarziere, pentru fiecare zi de întârziere, care va trece din momentul expirării termenului de transmitere prevăzut în Caietul de Sarcini până în momentul efectiv al transmiterii acestor documente.
(2) Valoarea penalităților este de 0,01 %/zi de intarziere din valoarea reprezentand diferenta intre Pretul Contractului fara TVA si valoarea serviciilor prestate pana la indeplinirea corespunzatoare a obligatiilor.
(3) Contravaloarea penalităților va fi de maxim 50% din Prețul Contractului.
(4) In cazul in care Prestatorul nu reuseste sa respecte termenul intermediar prevazut la art. 7.3. alin. (1), Achizitorul va fi indreptatit sa aplice o penalitate in cuantum de 15% din Pretul Contractului.
13.2. -  In cazul in care, din culpa Achizitorului, nu se onoreaza facturile in termenul prevăzut la art. 6.1. alin. (1), Prestatorul are dreptul de a calcula dobanda penalizatoare asupra sumelor datorate, ce va fi stabilita la nivelul ratei de referinţa a dobânzii de politica monetara comunicata de BNR plus 8 puncte procentuale, pentru fiecare zi de intarziere, de la data scadenta a sumelor restante, pana la indeplinirea efectiva a obligaţiilor.
13.3. - Nerespectarea obligatiilor asumate prin prezentul contract de catre una dintre parti, in mod culpabil, da dreptul partii lezate de a cere rezilierea contractului si de a pretinde plata de daune-interese si despagubiri.

13.4. - (1) Prezentul contract se va rezilia de drept, fara a mai fi necesara punerea in intarziere a Prestatorului, fara incuviintarea vreunei instante judecatoresti si/sau arbitrale si fara a mai fi necesara indeplinirea vreunei formalitati prealabile daca Prestatorul a fost condamnat, in ultimii trei ani, prin hotarare definitiva a unei instante judecatoresti, pentru o fapta care a adus atingere eticii profesionale sau pentru comiterea unei greseli in materie profesionala. 
(2) Prezentul contract se poate rezilia, in conditiile prevazute la alin. (1), si in urmatoarele cazuri:

a) Prestatorul si/sau Achizitorul nu-si indeplineste obligatiile contractuale asumate, desi a fost notificat in acest sens de Achizitor si/sau Prestator;

b) apare orice alta incapacitate legala care impiedica executarea prezentului contract;

c) in situatia in care Achizitorul, pentru diferite motive care nu au putut fi prevazute la data incheierii contractului, decide sa rezilieze prezentul contract; 

d) in cadrul unei alte proceduri de achizitie, Prestatorul a fost declarat culpabil de incalcarea grava a contractului ca rezultat al neexecutarii obligatiilor sale contractuale;

e) are loc orice modificare organizationala care implica o schimbare cu privire la personalitatea juridica, natura sau controlul Prestatorul cu exceptia situatiei in care asemenea modificari sunt inregistrate intr-un act aditional la prezentul contract;

f) Prestatorul esueaza in a furniza/completa sau mentine garantiile in cuantumul, perioada si forma solicitate prin prezentul contract, conform prevederilor art. 15.1 si 15.2  sau persoana care furnizeaza garantia nu este in masura sa isi indeplineasca angajamentele;

g) Prestatorul nu transmite amendamentele la garantia de buna executie in cazul schimbarii denumirii Prestatorului, in maxim 10 zile, conform prevederilor art. 15.20;
h) Prestatorul subcontracteaza fara a avea acordul scris al Achizitorului;

i) cuantumul penalitatilor este mai mare de 50% din pretul contractului, in caz de neexecutare culpabila, din vina Prestatorului, a obligatiilor asumate de acesta prin prezentul contract.
(3) Punerea in intarziere rezulta din simplul fapt al neexecutarii obligatiilor prevazute in cadrul prezentului contract.

(4) Prevederile prezentului contract in materia rezilierii contractului se vor completa de drept cu prevederile Noului Cod Civil in materie.
13.5. - Rezilierea contractului pentru motivele mentionate la art. 13.4. se va notifica in scris partii contractante cu maxim 10 zile anterior datei in care contractul se reziliaza de drept, daca nu s-a prevazut altfel in contract.

13.6. - (1) In cazul in care Prestatorul se afla in procedura insolventei declarata sau nedeclarata, se aplica prevederile Legii nr. 85/2014 cu modificarile si completarile ulterioare.

(2) Prestatorul are obligatia ca, pe intreaga perioada de derulare a prezentului contract, sa notifice Achizitorul, in termen de maxim 3 (trei) zile de la aparatia oricarei situatii prevazute de Legea 85/2014 cu modificarile si completarile ulterioare, despre aceasta situatie (comunicarea declansarii procedurii de insolventa, comunicarea datelor de indentificare ale administratorului judiciar, orice informatie in legatura cu starea de facpt a societatii).
13.7. - Daca prezentul contract se suspenda, neurmat de reluarea prestarii serviciilor, Achizitorul are fata de Prestator obligatiile de plata prevazute in contract privind plata serviciilor prestate si receptionate pana in momentul la care a intervenit suspendarea/incetarea/intreruperea contractului neurmata de reluarea prestarii serviciilor.

13.8. - (1) Achizitorul isi rezerva dreptul de a denunta unilateral prezentul contract, în cel mult 15 zile de la aparitia unor circumstante care nu au putut fi prevazute la data incheierii contractului si care conduc la modificarea clauzelor contractuale in asa masura incat îndeplinirea contractului respectiv ar fi contrara interesului public. 

(2) Fără a aduce atingere dispoziţiilor dreptului comun privind încetarea contractelor sau dreptului Achizitorului de a solicita constatarea nulităţii absolute a contractului de achiziţie publică, în conformitate cu dispoziţiile dreptului comun, Achizitorul are dreptul de a denunţa unilateral  contractul de achiziţie publică în perioada de valabilitate a acestuia si în una dintre următoarele situaţii:


a) Prestatorul se afla, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit art. 164-167 din Legea nr. 98/2016 privind achizitiile publice;


b) contractul nu ar fi trebuit să fie atribuit Prestatorului, avand în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene. 

(3) In cazurile prevazute la alin. (1) si (2) Prestatorul are dreptul de a pretinde numai plata corespunzatoare pentru partea din contract îndeplinita pâna la data denuntarii unilaterale a contractului, fara a putea solicita daune interese.


13.9. - Prestatorul nu are dreptul de a angaja sau încheia orice alte înţelegeri privind prestarea de servicii, direct ori indirect, în scopul îndeplinirii contractului de achiziţie publică, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajaţi/foşti angajaţi ai Achizitorului sau ai Prestatorului de servicii de achiziţie implicat în procedura de atribuire cu care Achizitorul/Prestatorul de servicii de achiziţie implicat în procedura de atribuire a încetat relaţiile contractuale ulterior atribuirii contractului de achiziţie publică, pe parcursul unei perioade de cel puţin 12 luni de la încheierea contractului, sub sancţiunea rezoluţiunii ori rezilierii de drept a prezentului contract. 
· Managementul riscurilor
13.10. - Achizitorul isi rezerva dreptul de a recupera de la Prestator orice prejudicii care vor fi generate de intarzierile cauzate, de erorile/lipsa de profesionalism in indeplinirea obligatiilor contractuale, de nerespectarea obligatiilor conform prezentului contract si a legislatiei in vigoare. 

13.11. - Prestatorul isi va asuma riscurile ce decurg din participarea sa la procedura de atribuire si prin semnarea contractului, si nu va avea nicio pretentie in cazul aparitiei acestora sau a altora neidentificate in prezentul contract, dar posibil sa apara.


13.12. - Pretul contractului include riscurile generale prezentate la clauza 13.13, iar Prestatorul nu va avea nicio pretentie de orice natura (materiala, financiara, etc.) in cazul aparitiei acestora.

13.13. – (1) Prestatorul va lua toate masurile necesare pentru evitarea/minimizarea/controlul efectelor urmatoarelor riscuri generale identificate si consecintele aferente:

a) Riscul privind imposibilitatea constituirii de catre Prestator a garantiei de buna executie, in perioada de timp, in cuantumul si in forma mentionata in contract;

b) Riscul privind prestarea serviciilor cu intarziere si/sau necorespunzatoare, fata de cerintele si termenele impuse prin contract. In aceste situatii, Achizitorul este indreptatit la aplicarea sanctiunilor mentionate la art. 13.1 din prezentul contract.

c) Riscul ca personalul implicat in derularea contractului sa nu aiba pregatirea necesara in vederea indeplinirii corespunzatoare a obiectului contractului.
(2) Prestatorul are obligatia de a lua toate masurile necesare atat pentru evitarea concretizarii riscurilor descrise pe larg in Caietul de Sarcini, cat si pentru evitarea consecintelor acestora.
13.14. - Riscul ca Achizitorul, din motive independente de vointa acestuia si care nu se afla sub controlul Achizitorului, sa nu poata asigura resursele financiare atunci cand trebuie sau ca alocarea financiara este in cuantum insuficient. In acest caz se va urmari elaborarea unei strategii la nivelul C.N.A.I.R. S.A. pentru progamarea si prioritizarea resurselor financiare existente.


14. Incepere, finalizare, intarzieri, incetare, suspendare


14.1. - (1) Prestatorul are obligatia de a incepe prestarea serviciilor in conformitate cu prevederile art. 7.1. din prezentul contract.

(2) In cazul in care Prestatorul sufera intarzieri, datorate in exclusivitate Achizitorului, partile vor stabili de comun acord prelungirea perioadei de prestare a serviciilor.
14.2. - (1) Serviciile prestate in baza prezentului contract trebuie finalizate in termenul prevazut la art. 7.2. din prezentul contract.
(2) In cazul in care exista:

i) orice motive de intarziere, ce nu se datoreaza Prestatorului; sau 

ii) alte circumstante neobisnuite, susceptibile de a surveni altfel decat prin incalcarea contractului de Prestator,

Prestatorul este indreptatit sa solicite prelungirea perioadei de prestare a serviciilor, iar atunci partile vor revizui, de comun acord, perioada de prestare si vor semna un act aditional, fara a fi afectate prevederile referitoare la pretul contractului. 


14.3. - Orice intarziere in indeplinirea contractului, care nu se datoreaza Achizitorului, da dreptul acestuia de a solicita penalitati Prestatorului.



14.4. -  Prezentul contract inceteaza de plin drept:

a) la indeplinirea obiectului prezentului contract;

b) la o data anterioara celei pentru care a fost incheiat, prin acordul de vointa al partilor contractante;

c) prin denuntare unilaterala, conform art. 13.8;

d) in caz de forta majora, conform art. 21.
e) in alte situatii prevazute in contract.


14.5. - (1) Suspendarea prestarii serviciilor care fac obiectul prezentului contract se poate realiza la dispozitia scrisa a Achizitorului. 

(2) Reluarea prestarii serviciilor dupa suspendarea in conditiile prevazute la alin. (1) se realizeaza numai la dispozitia scrisa a Achizitorului.

(3) In cazul in care Achizitorul suspenda executarea contractului de servicii, durata contractului se va prelungi cu perioada ramasa de executat inaintea suspendarii.
(4) Pentru perioada suspendarii contractului, Achizitorul nu are obligatia de a efectua nicio plata catre Prestator, cu exceptia platilor aferente serviciilor deja prestate anterior suspendarii.

15. Garantia de buna executie a contractului
15.1. (1) In conformitate cu prevederile art. 39 alin. (1) si alin. (3) din H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achizitie publica/ acordului-cadru din Legea nr. 98/2016 privind achizitiile publice, cu modificarile si completarile ulterioare, Prestatorul va constitui Garantia de Buna Executie in scopul asigurarii Achizitorului de indeplinirea cantitativa, calitativa si in perioada convenita a contractului si va transmite Autoritatii contractante Garanţia de Bună Execuţie în original sau in cazul retinerilor succesive, dovada depunerii sumei de min. 1% din Pretul contractului fara TVA in contul de disponibil deschis la Trezoreria Statului din cadrul organului fiscal competent in administrarea acestuia, in termen de 5 zile lucratoare de la data semnării Contractului.

(2) Termenul prevazut la alin. (1) poate fi prelungit, la solicitarea justificată a Prestatorului, fără a depăşi 15 zile de la data semnării contractului de servicii.

(3) Garantia de buna executie se constituie de catre Prestator in scopul asigurarii Achizitorului de indeplinirea cantitativa, calitativa si in perioada convenita a contractului.

(4) Garanția astfel constituită este destinată acoperirii eventualelor prejudicii suferite de Achizitor în executarea contractului, rezultate din neîndeplinirea, îndeplinirea cu întârziere sau îndeplinirea necorespunzătoare a obligațiilor contractuale.

15.2. Prestatorul va constitui (pe cheltuiala sa şi fără a solicita Achizitorului costurile aferente constituirii şi menţinerii acesteia) o Garanţie de Bună Execuţie pentru executarea corespunzătoare a Contractului, în lei, în cuantum de 5% din Prețul Contractului fără TVA, precum şi în forma integrală inclusa in documentatia de atribuire, fără completări și/sau modificări. 

15.3. Garanţia de Bună Execuţie a unei asocieri sau a unui consorţiu va fi emisă în numele asocierii sau a consorţiului.

15.4. (1) Garanţia de bună execuţie se constituie fie prin virament bancar, fie prin retineri succesive sau fie printr-un instrument de garantare emis în condiţiile legii, astfel:
a) scrisoare de garanţie emisă de o instituţie de credit bancara din România sau din alt stat;
b) asigurare de garanţii emisă:

- fie de o societate de asigurări care deţine autorizaţie de funcţionare emisă în România sau într-un alt stat membru al Uniunii Europene şi/sau care este înscrisă în registrele publicate pe site-ul Autorităţii de Supraveghere Financiară, după caz;

- fie de o societate de asigurări dintr-un stat terţ printr-o sucursală autorizată în România de către Autoritatea de Supraveghere Financiară. 

(2) Garantia de buna executie va fi transmisa de Prestator Achizitorului in original si va deveni document al contractului.

15.5. Garanţia de Bună Execuţie trebuie sa fie irevocabilă şi trebuie sa prevada că plata Garanţiei de Bună Execuţie se va executa necondiţionat, respectiv la prima cerere a Achizitorului, pe baza declaraţiei acestuia cu privire la culpa persoanei garantate.
15.6. In situatia in care Garantia de Buna Executie este emisa printr-o asigurare de garantie de catre o societate de asigurari, contractul de asigurare (conditiile de asigurare generale si speciale, polita de asigurare si orice alt document semnat de catre Asigurator si Prestator) va reglementa strict relatiile dintre Asigurat/Prestator si Asigurator si nu vor putea fi opozabile Achizitorului. Asigurarea de garantie propriu-zisa emisa in favoarea Achizitorului este singurul document opozabil acesteia.

15.7. Avand in vedere faptul ca asigurarea de garantie va fi emisa in baza unei polite de asigurare semnata exclusiv intre Prestator si Asigurator, Prestatorul va furniza Achizitorului, in original, in forma letrica, in termen de 5 zile lucratoare de la data semnarii Contractului, atat Asigurarea de Garantie, cat si Polita de asigurare in baza careia a fost emisa aceasta, insotita de conditiile de asigurare generale si speciale si orice alt document semnat de catre Asigurator si Prestator.

15.8. Nerespectarea tuturor condiţiilor mentionate in paragrafele de mai sus va pune Achizitorul în situaţia de a nu accepta Garanţia de Bună Execuţie emisă de către o societate de asigurare/institutie de credit şi, totodată, Achizitorul poate rezilia Contractul si va initia executarea Garantiei de Buna Executie.

15.9. Prestatorul se va asigura că Garanţia de Bună Execuţie este valabilă şi în vigoare, până la îndeplinirii de către Prestator a tuturor obligațiilor contractuale asumate prin Contract.

15.10. Dacă termenii Garanţiei de Bună Execuţie specifică data de expirare a acesteia, iar Prestatorul nu si-a indeplinit toate obligatiile contractuale asumate prin contract cu 30 de zile înainte de data de expirare a Garanţiei, Prestatorul va prelungi valabilitatea Garanţiei de Bună Execuţie până când obligatiile contractuale vor fi indeplinite. 

15.11. Pe durata derularii Contractului, dacă institutia de credit / societatea de asigurari emitentă a Garanţiei de Bună Execuţie pierde autorizarea să emită asemenea garanţii, se va considera că Garanţia de Bună Execuţie îşi pierde valabilitatea şi Prestatorul va avea obligaţia de a constitui o nouă Garanţie de Bună Execuţie (pe cheltuiala sa şi fără a solicita Achizitorului costurile aferente constituirii şi menţinerii acesteia) în conformitate cu prevederile Articolului 15. 


Prestatorul va prezenta Achizitorului aceasta noua Garantie de Buna Executie in termen de maxim 30 zile lucratoare, de la data notificarii acestuia de catre Achizitor, si/sau de la data notificarii evenimentului anterior enuntat de catre Garant catre Prestator. 

15.12. In cazul in care Prestatorul nu prezinta noua garantie de buna executie in termenul mentionat la Art. 15.11, in forma, cuantumul si conform prezentelor prevederi contractuale, Achizitorul este îndreptățit/ă să rezilieze Contractul fără îndeplinirea niciunei formalități, nefiind necesară nicio notificare, înștiințare sau altă măsura în vederea înștiințării rezilierii Contractului pentru motivul menționat anterior, nefiind necesară, de asemenea, nici o încuviințare sau intervenție în fața vreunei instanțe judecătorești, arbitrale sau de altă natură. 

15.13. a) Pe durata derularii Contractului, dacă institutia de credit / societatea de asigurari care a emis Garanţia de Bună Execuţie nu îşi poate respecta angajamentele, Garanţia de Bună Execuţie nu va mai fi validă. Achizitorul va notifica Prestatorului pentru a constitui o nouă Garanţie de Buna Executie (pe cheltuiala sa şi fără a solicita Achizitorului costurile aferente constituirii şi menţinerii acesteia) conform aceloraşi termeni ca cei ai anterioarei garanţii. In cazul în care Prestatorul nu transmite o nouă Garanţie de Bună Execuţie în termen de 30 de zile de la data notificării, Achizitorul poate rezilia Contractul.

b) Garantia de Buna Executie, constituita conform prevederilor Art. 15.1 si Art. 15.2, este destinata acoperirii eventualelor prejudicii suferite de Achizitor in executarea prezentului contract sau in cazul rezilierii contractului din motive imputabile Prestatorului.

c) Scrisoarea de garantie de buna executie, respectiv asigurarea de garantie de buna executie, va fi furnizata sub antetul institutiei de credit/societatii de asigurari emitente. 

15.14. Achizitorul are dreptul de a emite pretenţii asupra Garanţiei de Bună Execuţie, oricând pe parcursul derulării Contractului, în limita prejudiciului creat Achizitorul,  în cazul în care Prestatorul nu îşi îndeplineşte, îndeplineşte cu întârziere sau nu îndeplineşte corespunzător, din culpa sa, oricare din obligaţiile asumate prin contractul de servicii. 

15.15. Achizitorul are obligatia de a emite pretenţii asupra Garanţiei de Bună Execuţie, oricând pe parcursul derulării Contractului, în oricare dintre cazurile de mai jos:


(a) Dacă în termenii Garanţiei de Bună Execuţie se specifică data de expirare a acesteia, iar Prestatorul nu și-a îndeplinit toate obligațiile contractuale asumate prin Contract până la acea dată,  Achizitorul va cere întreaga valoare a Garanţiei de Bună Execuţie înainte de expirarea Garanţiei de Bună Execuţie, în situația în care Prestatorul nu prelungește valabilitatea Garanţiei de Bună Execuţie până când obligațiile contractuale vor fi îndeplinite. 


(b) Achizitorul reziliază Contractul potrivit prevederilor legale in vigoare, situatie in care Achizitorul poate revendica intreaga valoare a Garantiei de Buna Executie.

15.16. Anterior emiterii unei pretenţii asupra Garanţiei de Bună Execuţie, Achizitorul are obligaţia de a notifica pretenţia atât Prestatorului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului. 

15.17. De fiecare dată când Garanţia de Bună Execuţie este executată parţial sau total, cu exceptia situatiilor in care Achizitorul reziliaza Contractul potrivit prevederilor legale in vigoare sau Prestatorul nu reuşeşte să prelungească valabilitatea Garanţiei de Bună Execuţie, Prestatorul are obligaţia de a reîntregi valoarea Garanţiei de Bună Execuţie în cauză, raportat la restul rămas de prestat, în termen de 15 zile de la data notificării emise de către Achizitor.

15.18. (1) De fiecare data cand, pe parcursul derularii Contractului, Preţul Contractului este modificat, Prestatorul are obligaţia de a modifica valoarea Garanţiei de Bună Execuţie în corelaţie cu noul Preț al Contactului, în termen de 15 zile de la modificare.

(2) In situatia in care este necesara prelungirea valabilitatii Garanţiei de Bună Execuţie, Prestatorul este obligat, la solicitarea expresa a Achizitorului, sa prelungeasca valabilitatea acesteia, in termen de 5 zile lucratoare de la data notificarii Achizitorului in acest sens.

15.19. Restituirea Garantiei de Buna Executie se face in conformitate cu prevederile art. 1542 alin. (2) din Legea nr. 98/2016, cu modificarile si completarile ulterioare, sub conditia indeplinirii de catre Prestator a obligatiilor asumate prin contract, daca Achizitorul nu a ridicat pana la acea data pretentii asupra ei. 
15.20. În cazul în care, pe parcursul perioadei de derulare a contractului, Prestatorul își modifică denumirea, acesta are obligația de a prezenta, în maxim 10 zile de la semnarea Actului Aditional în care este consemnată modificarea denumirii Prestatorului, amendamentele aferente tuturor garantiilor din Contract. În cazul în care Prestatorul nu-și îndeplinește aceasta obligație, Achizitorul are dreptul, fără nicio notificare prealabilă sau demers suplimentar, de a executa garanțiile în cauză, garanții pentru care Prestatorul nu a prezentat amendamentele necesare și totodată, de a rezilia Contractul fără necesitatea notificării prealabile a Prestatorului.

15.21. In situatia neîndeplinirii obligatiilor privind prelungirea /completarea/ reîntregirea/amendarea Garantiei de Buna Executie în interiorul termenelor mentionate la Articolul 15.10, Articolul 15.11, Articolul 15.13, Articolul 15.17, Articolul 15.18 si Articolul 15.20, Achizitorul este indreptatit/ă să aplice penalităţi în valoare de 0,05%/zi de intarziere din valoarea Garantiei de Buna Executie, pentru fiecare zi de întârziere după expirarea termenelor mentionate la Articolul 15.10, Articolul 15.11, Articolul 15.13, Articolul 15.17, Articolul 15.18 si Articolul 15.20 şi până la data prelungirii/completării/reîntregirii acesteia, si/sau sa rezilieze contractul potrivit prevederilor legale in vigoare si/sau sa execute integral Garantia de Buna Executie.
15.22. - (1) In cazul in care Garantia de buna executie se contituie prin retineri succesive, Prestatorul are obligatia de a deschide un cont la dispozitia Achizitorului, la unitatea Trezoreriei Statului din cadrul organului fiscal competent in administrarea acestuia.

(2) Suma initiala care se depune de catre Prestator in contul de disponibil astfel deschis potrivit alin. (1) nu trebuie sa fie mai mica de 1% din Pretul prezentului contract de servicii, fara TVA.

(3) Pe parcursul indeplinirii prezentului contract de servicii, Achizitorul urmeaza sa alimenteze contul de disponibil prevazut la alin. (1) prin retineri succesive din sumele datorate si cuvenite Prestatorului, respectiv in cuantum de 10% din valoare fiecarei facturi, pana la concurenta sumei reprezentand 10% din Pretul Contractului si va instiinta Prestatorul despre varsamantul efectuat, precum si despre destinatia lui.

(4) Din contul de disponibil deschis la Trezoreria Statului pe numele Prestatorului, prevazut la alin. (1) pot fi dispuse plati atat de catre Prestator cu avizul scris al Achizitorului care se prezinta unitatii Trezoreriei Statului, cat si de unitatea Trezoreriei Statului la solicitarea scrisa a Achizitorului.

(5) Contul de disponibil prevazut la alin. (1) este purtator de dobanda in favoarea Prestatorului.

(6) In cazul in care Garantia de buna executie se constituie prin retineri succesive, Prestatorul are obligatia de a indeplini cumulativ urmatoarele:

a. de a inainta Achizitorului confirmarea scrisa a unitatii Trezoreria Statului, atat cu privire la blocarea contului deschis in favoarea Achizitorului pentru Garantia de buna executie, cat si cu privire la deblocarea acestuia numai cu acordul Achizitorului, cat si executarea oricarei sume existente in cont la prima cerere a Achizitorului, fara ca aceasta sa aiba obligatia de a-si motiva cererea respectiva;

b. de a inainta Achizitorului confirmarea scrisa a unitatii Trezoreria Statului cu privire la perioada de valabilitate a contului deschis conform alin. (1), perioada mai mare sau egala cu perioada de valabilitate a prezentului contract;

c. de a inainta Achizitorului confirmarea scrisa a unitatii Trezoreria Statului cu privire la imposibilitatea Prestatorului de a derula operatiuni, altele decat alimentarea contului prevazut la alin. (1), fara acordul Achizitorului;

d. de a inainta Achizitorului confirmarea scrisa a unitatii Trezoreria Statului cu privire la insusirea obligatiei de transmitere, trimestrial, catre Achizitor a extraselor de cont pentru evidentierea soldului.

(7) In cazul in care Garantia de buna executie se constituie prin retineri succesive, Prestatorul are obligatia de a inainta Achizitorului confirmarile solicitate la alin. (6), din partea unitatii Trezoreria Statului unde a deschis contul de Garantie de buna executie mentionat la alin. (1), concomitent cu prezentarea dovezii deschiderii contului de garantie de buna executie. 

15.23. - In conditiile in care Garantia de Buna Executie s-a constituit initial prin retineri succesive, ulterior, pe perioada de derulare a contractului, in situatia in care Partile convin, Prestatorul poate solicita constituirea Garantiei de Buna Executie in conformitate cu prevederile Art. 15.4 alin. (1) lit. b) din prezentul contract, prin notificarea Autoritatii Contractante. Dupa obtinerea aprobarii Autoritatii Contractante, Prestatorul va transmite, in original, instrumentul de garantare corespunzator, in conformitate cu prevederile Art. 15 din Contract referitoare la acest tip de instrument de garantare.

15.24. - Garantia de Buna Executie, constituita conform prevederilor Art. 15.4, este destinata acoperirii eventualelor prejudicii suferite de Achizitor in executarea prezentului contract sau in cazul rezilierii contractului din motive imputabile Prestatorului. Scrisoarea de Garantie de Buna Executie, respectiv Asigurarea de Garantie de Buna Executie, va fi furnizata sub antetul institutiei de credit / societatii de asigurari emitente.

15.25. - Achizitorul retine garantia de participare constituita de catre Prestator, in urmatoarele cazuri:

a) Prestatorul nu constituie garantia de buna executie in conformitate cu prevederile Art. 15.1 - Art. 15.4 din prezentul contract;

b) In cazul in care Prestatorul constituie Garantia de Buna Executie prin retineri succesive din sumele datorate pentru facturi partiale si nu deschide un cont la Trezoreria Statului in termen de 5 zile lucratoare de la data semnarii Contractului, sau dupa caz, in termen de 15 zile de la data semnarii Contractului (in cazul in care Achizitorul a aprobat acesta prelungire de termen), Achizitorul va executa Garantia de Participare. 
15.26. - In situatia in care Prestatorul este o asociere, un consortiu sau un eventual grup de operatori economici, garantia de buna executie va fi emisa in numele asocierii sau a consortiului.

15.27. - In situatia in care Partile convin prelungirea duratei contractului, pentru orice motiv (inclusiv forta majora), Prestatorul are obligatia de a prelungi valabilitatea Garantiei de Buna Executie in maxim 15 zile de la solicitarea Achizitorului. 
16. Verificari. Personal si inlocuirea personalului. 
· Verificari 
16.1. – (1) Achizitorul are dreptul de a verifica daca Prestatorul isi indeplineste obligatiile asumate prin prezentul contract, conform caietului de sarcini si propunerii tehnice. 

(2) Achizitorul are dreptul de a verifica modul de prestare al serviciilor, pentru a stabili conformitatea cu prevederile caietului de sarcini

16.2. - (1) Achizitorul are dreptul de a notifica imediat Prestatorului, in scris, orice plangere sau reclamatie ce apare in timpul derularii contractului.

(2) La primirea unei astfel de notificari, Prestatorul are obligatia de a remedia orice deficienta in termen de maxim 3 zile, fara costuri suplimentare pentru Achizitor. 
· Personalul si inlocuirea personalului
16.3. – Prestatorul are obligația de a asigura disponibilitatea personalului, pe toată durata contractului, in vederea indeplinirii obiectului contractului. Prestatorul are obligația de a asigura desfășurarea activităților stipulate în contract prin acoperirea cu Personal specializat pe toată durata implementării contractului.
16.4. - (1) Prestatorul nu va efectua schimbări ale personalului fără acordul scris prealabil al Achizitorului.

(2) Prestatorul trebuie să propună din proprie initiativă înlocuirea personalului în următoarele situații:

a) suspendarea contractului de servicii (doar în condițile în care personalul respectiv nu mai este disponibil la încetarea suspendării), 

b) deces (se vor prezenta certificate de deces), 

c) incapacitate fizică/psihică (dovedită prin documente medicale - certificate, adeverinte etc. - documente prezentate în original sau copie legalizată din care sa rezulte faptul ca expertul nu își poate exercita atribuțiile profesionale; documentele medicale din care nu rezultă expres incapacitatea persoanei de a-si exercita atributiile, nu vor constitui document justificativ și nu vor fi acceptate de Achizitor ca document justificativ),

d) demisia, cu exceptia situatiei in care persoana, desi a demisionat de la Angajator, continua sa isi desfasoare activitatea in cadrul prezentului contract. Prin notiunea de “demisie” asa cum este mentionata in prezentul articol se intelege actul unilateral de vointa al persoanei prin care inceteaza Contractul individual de munca dintre persoana respectiva si Angajator, demisia salariatului fiind inaintata Executantului, in calitatea sa de Angajator, astfel cum este reglementata de Legea nr. 53/2003 - Codul Muncii, cu modificarile si completarile ulterioare; 

e) încetarea activității persoanei în cadrul prezentului contract, dovedita cu documente justificative;

f) desfacerea disciplinara a Contractului individual de munca, dovedita cu documente justificative; 

g) pensionarea salariatului in conformitate cu prevederile legii in vigoare la momentul respectiv (doar in conditiile in care personalul respectiv nu mai este disponibil). 

(3) Înlocuirea personalului se realizează numai cu acceptul Achizitorului. Schimbarea/înlocuirea experților cheie se va efectua numai cu notificare prealabilă comunicată în scris și înregistrată la sediul Achizitorului (cu minim 10 zile înainte de data propusă pentru înlocuire) și cu acceptul Achizitorului.
(4) Achizitorul nu va accepta înlocuirea personalului în situația în care:

a) noul personal nu îndeplineşte cel puţin cerințele prevăzute în cadrul Documentaţiei de atribuire.

b) noul personal nu obţine cel puţin acelaşi punctaj ca personalul propus la momentul aplicării factorilor de evaluare. 

În condițiile în care se propune înlocuirea personalului și acesta îndeplinește cerințele prevăzute în cadrul Documentaţiei de atribuire și obține cel puţin acelaşi punctaj ca personalul propus la momentul aplicării factorilor de evaluare, înlocuirea respectivă nu reprezintă o modificare substanţială aşa cum este aceasta definită în art. 221 din Legea nr. 98/2016 privind achizițiile publice, cu modificările și completările ulterioare.
 (5) În situaţiile prevăzute la alin. (2), Prestatorul are obligaţia de a transmite pentru noul personal documentele solicitate prin documentaţia de atribuire, fie în vederea respectării cerințelor Caietului de Sarcini, fie în vederea calculării punctajului aferent factorilor de evaluare (după caz).


16.5. - Prestatorul trebuie să se asigure ca personalul își va îndeplini pe întreaga durata a contractului obligațiile stabilite în sarcina acestuia.

16.6. - În cazul în care Prestatorul nu menține personalul aprobat ulterior, pe întreaga durată a contractului, pentru fiecare persoana înlocuita, acesta va fi obligat la plata către Achizitor a unei penalități în cuantum de 5.000 Lei, pentru fiecare caz în parte, excepție făcând situațiile indicate la Articolul 16.4 alin. (2) lit. a), lit. b), lit. c), lit. f) si lit. g). Situațiile menționate la Articolul 16.4 alin. (2) lit. d), lit. e), respectiv demisia persoanelor, respectiv încetarea activității acestora în cadrul prezentului contract nu exonerează Executantul de aceasta obligatie și consecințele încălcării ei. Achizitorul nu va aplica penalitatea prevazuta in prezentul articol pentru persoanele ale caror nume si CV-uri nu au fost prezentate la momentul depunerii ofertei.

16.7. - (1) Pe parcursul derulării contractului de servicii, pe baza unei cereri scrise motivate și justificate, Achizitorul poate solicita înlocuirea dacă consideră că un membru al personalului nu își îndeplinește sarcinile din contractul de servicii.

(2) În situația în care oricare membru al personalului va fi înlocuit, Prestatorul va transmite Achizitorului CV-ul în original al noii persoane propuse împreună cu documentele justificative menționate în Caietul de Sarcini. 

(3) În cazul respingerii acestora, Achizitorul va notifica în scris motivele respingerii. 

(4) Costurile suplimentare generate de înlocuirea personalului incumbă Prestatorului.  

16.8. - În cazul în care Prestatorul nu este în măsură să furnizeze un înlocuitor care să îndeplinească:

 
a) cel puțin punctajul obținut, în urma aplicării factorilor de evaluare din Instructiuni catre Ofertanti, de către expertul/persoana care urmează a fi înlocuit/ta si/sau


b) cerințele din Caietul de Sarcini, pentru restul personalului, altul decât experții ale caror nume si CV-uri sunt prezentate la momentul depunerii ofertei, Autoritatea Contractanta poate să decidă rezilierea Contractului în baza prevederilor Articolul 13.4 alin (2)
16.9. - Aprobarea si/sau înlocuirea personalului se va putea face cu respectarea prevederilor relevante din contractul de servicii şi Documentatia de Atribuire, astfel:
a) pentru personalul cheie la care s-au aplicat factori de evaluare inlocuirea acestora va face obiectul unui Act Aditional; 

b) pentru personalul non-cheie la care nu s-au aplicat factori de evaluare inlocuirea acestora va face obiectul unui Ordin Administrativ.
După aprobarea fiecărei persoane de către Achizitor, Prestatorul va notifica Achizitorului asupra datei de mobilizare a persoanei. 
16.10. - Aprobarea si/sau înlocuirea personalului se va putea face cu respectarea prevederilor relevante din contractul de servicii şi Caietul de sarcini prin corespondență scrisă între părți. După aprobarea fiecărei persoane de către Achizitor, Prestatorul va notifica Achizitorului asupra datei de mobilizare a persoanei.
16.11. - Prestatorul are obligația de a se asigura că personalul utilizat în cadrul contractului potrivit prevederilor articolelor din prezentul contract de servicii nu va genera situații de natură conflictului de interese. 

16.12. - Prestatorul va adopta toate măsurile necesare pentru a asigura în mod continuu personalul salariat ori contractat, echipamentul şi suportul necesare pentru îndeplinirea în mod eficient a sarcinilor acestuia. 
17. Perioada de garantie si suport tehnic
17.1. - (1) Soluția ofertată trebuie să beneficiaze de servicii de garanție și de servicii de suport tehnic pentru minim 5 ani  de la data recepției, având SLA 24x7 timp de răspuns 4 ore și servicii de mentenanță, folosind un canal de comunicare între centrul de date al autorității contractante și centrul de suport al producătorului, care să garanteze diagnosticarea echipamentului sau modului defect și înlocuirea acestuia în maxim 1 zi lucrătoare, fără alte costuri.

(2) Garanția hardware va fi de minim 60 de luni. 

(3) Suportul software va fi de minim 60 de luni, acoperind dreptul de a face update-uri software ori de câte ori este necesar. Se va asigura acces 24x7 în centrul de suport al producătorului, cu posibilitatea raportării problemelor apărute în funcționare și solicitarea rezolvării acestora în funcție de severitate. Accesul la suportul tehnic al producătorului, fără să fie nevoie de suportul unui terț. De asemenea, se va asigura dreptul de a face update-uri și upgrade-uri la toate componentele software ofertate (firmware, drivere componente, pachete software de la producător incluse în echipamentul software ofertat).

17.2. – (1) Pe toată perioada de suport activ al echipamentului ofertat, în cazul in care discurile SSD/flash au fost uzate prin scrieri/rescrieri și au ajuns la limita de utilizare, acestea vor fi înlocuite fără costuri adiționale.

(2) Toate funcționalitățile software solicitate vor include licențiere perpetuă pentru întreaga configurație a echipamentului ofertat, indiferent de upgrade-urile ulterioare ale acestuia.

(3) Echipamentele ofertate trebuie să fie noi și să beneficieze de suport din partea producătorului Nu se acceptă echipamente uzate sau care nu se mai află în linia de fabricație a producătorului.

(4) Mediile de stocare defecte se înlocuiesc fără predarea celor defecte.
17.3. – (1) Din punct de vedere al garanției, se are în vederea asigurarea următoarelor:
· componente hardware: 5 ani de la data punerii in funcțiune a sistemului;
· componente software de tip COTS: 5 ani de la data livrării; 
· modulele si aplicațiile dezvoltate în cadrul proiectului: 5 ani de la data punerii în producție a sistemului. 
(2) În cadrul perioadei de garanție se vor asigura de către Furnizor, fără nici un cost suplimentar pentru Achizitor:

· garanția de buna funcționare, calitatea și performanțele soluției și componentelor livrate în conformitate cu cerințele Caietului de Sarcini; 
· rezolvarea bug-urilor care nu au fost identificate în timpul implementării și care apar în faza de producție;
· întreținerea și buna funcționare a sistemului furnizat în parametrii agreați (funcțional, performanță, disponibilitate, integritatea datelor, securitate etc.); 
· instalarea de noi versiuni ale aplicațiilor în urma efectuării corecțiilor;
· actualizarea manualelor de utilizare și a altor documente în urma efectuării modificărilor, corecțiilor;
· instalarea, testarea și punerea în mediul de producție de actualizări software datorate modificărilor legislative survenite pe parcursul implementării proiectului și în perioada de garanție.
· toate incidentele vor fi gestionate prin intermediul aplicației software de gestionare a tichetelor.
(3) În situația în care este necesară transportarea echipamentelor în afara sediilor Beneficiarului, toate mijloacele de stocare a datelor vor fi reținute de către Beneficiar (hard-discurile vor fi scoase din
echipamente și păstrate la sediul beneficiarului).

(4) Produsele/componentele/funcționalitățile reparate sau înlocuite în timpul perioadei de garanție vor fi testate din punct de vedere funcțional de către Beneficiar și se vor semna documente de recepție și/sau acceptanță cantitativă/calitativă (după caz). Garanția pentru produsele reparate sau înlocuite în perioada de garanție se prelungește cu durata imobilizării acestora în reparație.

(5) În cazul în care sunt identificate defecte la acele componente ale soluției care au fost dezvoltate/customizate, Achizitorul va asigura accesul Prestatorului la Soluția care este instalată și funcțională pe mediul de dezvoltare/testare și unde acesta va face modificările necesare pentru rezolvarea incidentului. După rezolvarea incidentului, noua versiune de soluție va fi testată de către echipa Beneficiarului și, în cazul în care defectele au fost remediate, noua versiune se va instala pe mediul de producție.

(6) In perioada de garantie, actualizarile se fac fara costuri suplimentare pentru Achizitor. 
18. Amendamente. Clauze de revizuire. 
· Amendamente

18.1. - (1) Partile contractante au dreptul, pe durata indeplinirii contractului, de a conveni modificarea clauzelor contractului, prin act aditional, inclusiv in cazul aparitiei unor circumstante care lezeaza interesele comerciale legitime ale acestora si care nu au putut fi prevazute la data incheierii contractului. 

(2) Daca solicitarea de modificare provine de la Prestator, acesta trebuie sa inregistraze solicitarea la Achizitor cu cel putin 15 de zile inainte de data preconizata pentru intrarea in vigoare a Actului Aditional. 

18.2. - Actele Aditionale incheiate nu trebuie sa conduca in niciun caz la alterarea rezultatului procedurii de atribuire, prin anularea sau diminuarea avantajului competitiv pe baza caruia prestatorul a fost declarat castigator in urma finalizarii procedurii de atribuire. 
18.3. - Niciun Act Aditional nu poate fi incheiat retroactiv. 


18.4. - Orice modificare a contractului care nu respecta prevederile prezentului contract si ale legislatiei in vigoare va fi considerata nula de drept.
· Clauze de revizuire 

18.5. - Modificarile contractului se realizeaza in conformitate cu  prevederile Legii nr. 98/2016 si ale H.G. nr. 395/2016, precum si in conformitate cu prevederile Instructiunii 1/2021, emisa de A.N.A.P., acestea nu vor afecta caracterul general al contractului si nu vor fi substantiale, avand in vedere prevederile art. 221 alin. (7) din Legea nr. 98/2016.

18.6. - Eventualele modificari, care pot interveni in perioada de derulare a contractului, se refera la urmatoarele clauze contractuale:

a) Partile contractante:

1) din punct de vedere al schimbarii denumirii, al statutului, al formei societatii, care nu atrag crearea unei persoane juridice noi; 

2) atunci când Prestatorul este înlocuit de un nou Prestator, in situatia in care drepturile şi obligaţiile Prestatorului iniţial rezultate din contractul de achiziţie publică sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune, divizare, achizitie sau insolventa , de către un alt operator economic care îndeplineşte criteriile de calificare şi selecţie stabilite iniţial, cu condiţia ca această modificare să nu presupună alte modificări substanţiale ale contractului de achiziţie publică şi să nu se realizeze cu scopul de a eluda aplicarea procedurilor de atribuire prevăzute de legislatia in domeniul achizitiilor publice. Verificarea criteriilor de calificare si selectie stabilite initial se face prin raportare la noul prestator;

3) in cazul in care Prestatorul întâmpină dificultăți în implementare, terțul susținător, introdus în ofertă și nominalizat în contract, va prelua îndeplinirea obligațiilor contractuale, conform celor asumate la nivelul angajamentului ferm anexă la contract, fără ca prin aceasta să se reducă, extindă sau să se elimine obligațiile și responsabilitățile stipulate în contractul inițial și fără a fi afectat caracterul general al acestuia;

4) atunci cand achizitorul își asumă obligațiile Prestatorului față de subcontractanții acestuia, respectiv aceștia își asumă obligațiile prestatorului față de achizitor. In aplicarea acestei prevederi la încetarea anticipată a contractului, prestatorul cesionează autorității contractante, la cererea acesteia, contractele încheiate cu subcontractanții acestuia. 

b) Modalitati de plata si recuperarea creantelor de la Prestator - in cazul unor eventuale modificari ale legislatiei in domeniul financiar si fiscal;
c) Verificare si Receptie - eventualele solicitari suplimentare de documente ce pot surveni din partea celor doua parti contractante;
d) Subcontractanti. Terti - in cazul unor eventuale schimbari ale subcontractantilor pe parcursul derularii Contractului si/sau in cazul introducerii de subcontractanti si/sau in cazul exprimarii optiunii acestora de a fi platiti direct de catre achizitor;
e) Durata contractului – prelungire, fara costuri suplimentare pentru Achizitor, in cazul in care termenele stabilite pentru prestarea serviciilor nu pot fi respectate de catre Prestator, fara a se aduce atingere dreptului Achizitorului de a aplica penalitati de intarziere. 
f) Modificari generate de schimbarea personalului cheie/alt personal. 
            18.7. - (1) Orice modificare contractuala generata de aplicarea clauzelor de revizuire de la  18.6. va face obiectul unui act aditional sau ordin administrativ: 


a) Modificarile de la art. 18.6 lit. b), c), d) si f) se fac prin ordin administrativ. 



b) Modificarile de la art. 18.6 lit. a), e) si f) (cu exceptia personalului care nu e factor de evaluare) se fac prin act aditional. 
(2) Eventualele modificari propuse de Prestator vor fi transmise Achizitorului cu minim 15 de zile inainte de data intrarii in vigoare a actului aditional si va face obiectul analizei Achizitorului, din punct de vedere al respectarii legislatiei incidente, precum si a oportunitatii modificarii.


18.8. - (1) Orice modificare a contractului de achiziţie publică în cursul perioadei sale de valabilitate altfel decât în cazurile şi condiţiile prevăzute la art. 221 din Legea nr. 98/2016 privind achizitiile publice se realizează prin organizarea unei noi proceduri de atribuire, în conformitate cu dispoziţiile Legii nr. 98/2016 privind achizitiile publice.
(2) În situaţia nerespectării dispoziţiilor alin. (1), Achizitorul are dreptul de a denunţa unilateral contractul de achiziţie publică iniţial. 

19. Reorganizarea persoanei juridice 

19.1. - In cazul in care Prestatorul se reorganizeaza prin fuziune, divizare sau transformare, preluarea contractului de catre persoana juridica succesoare se va face numai in conditiile indeplinirii de catre acesta cel putin a criteriilor de calificare stabilite in cadrul procedurii de atribuire.

20. Masuri privind securitatea si sanatatea in munca. Masuri privind apararea impotriva incendiilor 

20.1. - Având în vedere faptul că în activitatea desfasurata Prestatorul lucrează independent cu personal şi mijloace tehnice proprii, va purta întreaga responsabilitate asupra respectării legislaţiei de securitate si sanatate in munca şi aparare impotriva incendiilor. Prestatorul îşi va instrui personalul pentru activităţile desfasurate conform legislaţiei si a instructiunilor proprii. Prestatorul are obligatia de a asigura personalului propriu precum si pentru alti lucratori care desfasoara activitati pentru el, instruirea (toate fazele) privind securitatea si sanatatea in munca si apararea impotriva incendiilor.
20.2. - Prestatorul poartă întreaga răspundere în cazul producerii accidentelor de muncă, evenimentelor şi incidentelor periculoase, îmbolnăvirilor profesionale generate sau produse de echipamentele de muncă utilizate sau de către lucrătorii săi şi alti lucratori care desfasoara activitati pentru el, în conformitate cu:
· Legea securitatii si sanatatii in munca nr. 319/2006, a Normelor metodologice de aplicare a Legii nr. 319/2006 aprobate prin H.G. nr. 1425/2006 cu modificarile si completarile ulterioare, 

· prevederile H.G. nr. 300/2006 privind cerintele minime de securitate si sanatate pentru santierele temporare sau mobile. 
20.3. - Personalul Prestatorului este obligat, pe toata perioada de derulare a contractului, să respecte pe tot teritoriul Achizitorului, toate prevederile legale cu privire la securitatea si sanatatea in munca şi apararea impotriva incendiilor.
20.4. - Prestatorul poartă întreaga răspundere asupra tratării corecte, din punct de vedere al procedurii legale, a accidentelor de muncă, evenimentelor şi incidentelor periculoase în care sunt implicaţi proprii salariaţi sau alti lucratori care desfasoara activitati pentru Prestator.
20.5. - In cazul producerii unor accidente de muncă, evenimente sau incidente periculoase în activitatea desfasurata, comunicarea, cercetarea şi înregistrarea accidentului de munca revine părţii contractante care are contract de muncă cu salariatul implicat, respectandu-se toate prevederile legale.


20.6. - Prestatorul are obligatia de a instrui lucratorii proprii, precum si alti lucratori care desfasoara activitati pentru el, cu privire la respectarea legislatiei si a normelor de aparare impotriva incendiilor, a riscurilor de incendiu, a modului de actionare in caz de incendiu. Lucratorii Prestatorului sunt obligati sa respecte indicatiile planurilor de protectie impotriva incendiilor, afisate la sediile Achizitorului. Orice eveniment petrecut in timpul derularii contractuale, produs din cauza lucratorilor Prestatorului, va fi inregistrat de Prestator, conform legislatiei in vigoare.

21.  Forta majora si cazul fortuit

21.1. - Forta majora este constatata de o autoritate competenta.

21.2. - Daca legea nu prevede altfel sau partile nu convin contrariul, raspunderea este inlaturata atunci cand prejudiciul este cauzat de forta majora sau de caz fortuit.

21.3. - Forta majora exonereaza partile contractante de indeplinirea obligatiilor asumate prin prezentul contract, pe toata perioada in care acesta actioneaza.

21.4. - Indeplinirea contractului va fi suspendata in perioada de actiune a fortei majore, dar fara a prejudicia drepturile ce li se cuveneau partilor pana la aparitia acesteia.

21.5. - Partea contractanta care invoca forta majora are obligatia de a notifica celeilalte parti, imediat si in mod complet, producerea acesteia si sa ia orice masuri care ii stau la dispozitie in vederea limitarii consecintelor.

21.6. - Daca forta majora actioneaza o perioada mai mare de 10 zile, fiecare parte va avea dreptul sa notifice celeilalte parti incetarea de plin drept a prezentului contract, fara ca vreuna din parti sa poata pretinde celeilalte daune-interese.


21.7. - Daca, potrivit legii, Prestatorul este exonerat de raspundere contractuala pentru un caz fortuit, el este, de asemenea, exonerat si in caz de forta majora.
    22.  Subcontractanti. Terti - daca este cazul
· Subcontractanti 
22.1. - Prestatorul are obligatia, in cazul in care subcontracteaza, de a incheia contracte cu subcontractantii desemnati, in conditiile art. 22.6. alin. (6) din prezentul contract, cu respectarea prevederilor art. 55 alin. (2) din Legea nr. 98/2016 privind achizitiile publice.
22.2. - (1) Prestatorul este pe deplin raspunzator fata de Achizitor de modul in care indeplineste contractul. 
(2) Subcontractantul este pe deplin raspunzator fata de Prestator de modul in care isi indeplineste partea sa din contract. 

22.3. - Prestatorul va raspunde pentru actele si faptele subcontractantilor sai si ale expertilor, agentilor, salariatilor acestora, ca si cum ar fi actele sau faptele Prestatorului, ale expertilor, agentilor sau salariatilor acestuia. Aprobarea de catre Achizitor a subcontractarii oricarei parti a contractului de servicii sau a angajarii de catre Prestator a unor subcontractanti pentru desfasurarea activitatilor care fac obiectul prezentului contract nu va elibera Prestatorul de niciuna dintre obligatiile sale asumate prin prezentul contract si nu va diminua raspunderea sa in ceea ce priveste modul de indeplinire a prezentului contract. 
22.4. - (1) Înlocuirea/implicarea subcontractanţilor de către Prestator în perioada de implementare a contractului se realizează cu acordul Achizitorului. 
(2) Orice schimbare a subcontractantului sau introducerea de noi subcontractanti fara aprobarea prealabila si exprimata in scris a Achizitorului sau orice incredintare a activitatilor de catre subcontractant unei terte parti, fara aprobarea prealabila si exprimata in scris a Achizitorului, va fi considerata o incalcare a prezentului contract. 
22.5. - In cazul in care Prestatorul inlocuieste un subcontractant sau introducere un nou subcontractant fara aprobarea prealabila si acordata in scris de catre Achizitor, Prestatorul va fi obligat la plata unei sume reprezentand 2% din pretul contractului pentru fiecare subcontractant schimbat fara aprobarea Achizitorului. Prestatorul are obligatia de a plati aceasta suma Achizitorului in termen de 30 de zile de la solicitarea Achizitorului.

22.6. - 
(1) Achizitorul efectueaza plati catre subcontractanti, in cadrul prezentului contract,  in conformitate cu prevederile Legii nr. 98/2016 privind achizitiile publice si ale H.G. nr. 395/2016 privind aprobarea Normelor metodologice de aplicare a prevederilor referitoare la atribuirea contractului de achizitie publica/acordului-cadru din Legea nr. 98/2016 privind achizitiile publice, cu modificarile si completarile ulterioare.

(2)  Achizitorul efectuează plăţi corespunzătoare părţii/părţilor din contract îndeplinite de către subcontractanţii propuşi în ofertă, dacă aceştia solicită, pentru serviciile sau produsele prestate/furnizate contractantului potrivit contractului dintre contractant şi subcontractant în conformitate cu dispoziţiile legale aplicabile, atunci când natura contractului permite acest lucru şi dacă subcontractanţii propuşi  şi-au exprimat opţiunea în acest sens.

(3) În sensul alin. (2), subcontractorii îşi vor exprima la momentul încheierii contractului de achiziţie publică sau la momentul introducerii acestora în contractul de achiziţie publică, după caz, opţiunea de a fi plătiţi direct de către Achizitor. Achizitorul efectuează plăţile directe către subcontractanţii doar atunci când prestaţia acestora este confirmată prin documente agreate de toate cele 3 părţi, respectiv Achizitor, Prestator şi subcontractant sau de Achizitor şi subcontractant atunci când, în mod nejustificat, Prestatorul blochează confirmarea executării obligaţiilor asumate de subcontractant.

(4) Atunci când un subcontractant îşi exprimă opţiunea de a fi plătit direct, Prestatorul va transfera obligaţiile de plată către subcontractant/subcontractanţi pentru partea/părţile din contract aferentă/aferente acestuia/acestora, iar Achizitorul va efectua plata catre subcontractant/subcontractanti în momentul în care a fost confirmată îndeplinirea obligaţiilor asumate prin contractul de subcontractare, în conformitate cu prevederile alin. (3).

(5) Achizitorul are obligaţia de a solicita, la încheierea contractului de achiziţie publică sau atunci când se introduc noi subcontractanţi, prezentarea contractelor încheiate între Prestator şi subcontractant/subcontractanţi nominalizaţi în ofertă sau declaraţi ulterior, astfel încât activităţile ce revin acestora, precum şi sumele aferente prestaţiilor, să fie cuprinse în contractul de achiziţie publică.

(6) Contractele prezentate conform prevederilor alin. (5) trebuie să fie în concordanţă cu oferta şi se vor constitui în anexe la contractul de achiziţie publică.
(7) Dispoziţiile prevăzute la art. 22.6 alin. (1)-(6) nu diminuează răspunderea Prestatorului în ceea ce priveşte modul de îndeplinire a contractului de achiziţie publică. 
22.7. – Daca este cazul, Prestatorul are obligatia de a transmite Achizitorului, in termen de 10 zile de la semnarea contractului/data introducerii de noi subcontractanti, dupa caz, o declaratie prin care acesta va cesiona creantele aferente partii din contractul de servicii indeplinita de subcontractanti, catre acestia, precizand, totodata, faptul ca aceste creante vor fi achitate de catre Achizitor, direct catre subcontractanti. In vederea determinarii valorii creanţei, Achizitorul va avea in vedere serviciile prestate/lucrarile executate de subcontractant, luand in considerare informatiile cuprinse de Prestator in oferta sa cu privire la  denumirea subcontractanţilor şi datele de contact ale acestora, partea/părţile din contract care urmează a fi îndeplinite de către aceştia, valoarea la care se ridică partea/părţile respective, precum şi acordul subcontractanţilor cu privire la aceste aspecte. 

22.8. - (1) Înlocuirea/implicarea subcontractanţilor de către Prestator în perioada de implementare a contractului poate interveni în următoarele situaţii:


a) înlocuirea subcontractanţilor nominalizaţi în ofertă şi ale căror activităţi au fost indicate în ofertă ca fiind realizate de subcontractanţi,


b) declararea unor noi subcontractanţi ulterior semnării contractului de achiziţie publică în condiţiile în care lucrările/serviciile ce urmează a fi subcontractate au fost prevăzute în ofertă fără a se indica iniţial opţiunea subcontractării acestora,


c) renunţarea/retragerea subcontractanţilor din contractul de achiziţie publică. 

(2) In cazul prevazut la alin. (1), Achizitorul va solicita Prestatorului transmiterea contractelor incheiate de acesta si subcontractantii declarati ulterior, acestea trebuind sa contina cel putin urmatoarele elemente:


a) activitatile ce urmeaza a fi subcontractate;


b) numele, datele de contact, reprezentantii legali ai noilor subcontractanti;


c) valoarea aferenta prestatiilor executate de catre noii subcontractanti. 

(3) In cazul prevazut la alin. (1), noii subcontractanti ai Prestatorului au obligatia de a transmite Achizitorului o declaratie pe propria raspundere prin care acestia declara in mod explicit si fara echivoc, ca isi asuma respectarea prevederilor caietului de sarcini, document al prezentului contract, aferenta activitatii supuse subcontractarii.

(4) Contractele prevazute la alin. (2) si declaratiile mentionate la alin. (3) vor fi prezentate de Prestator cu cel putin 15 zile inainte de momentul inceperii executarii lucrarilor/prestarii serviciilor de catre noii subcontractanti.


22.9. - (1) In situatiile prevazute la art. 22.8. alin. (1), noii subcontractanti au obligaţia de a transmite certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţilor de implicare în contractul de achiziţie publică. 

(2) Situatia prevazuta la art. 22.8. alin. (1) lit. a) nu reprezinta modificare substantiala, asa cum aceasta este definita la art. 221 din Legea nr. 98/2016 privind achizitiile publice. 

(3) In situatia prevazuta la art. 22.8. alin. (1) lit. a), valoarea aferentă activităţilor subcontractate va fi cel mult egală cu valoarea declarată în cadrul ofertei ca fiind subcontractată, la care se poate adăuga numai ajustarea preţurilor existente în contract, daca ajustarea se acorda. 

(4) In situatia prevazuta la art. 22.8. alin. (1) lit. a), obiectul noului contract de subcontractare nu trebuie să modifice obiectul contractului de subcontractare anterior. 

(5) Obiectul şi valoarea noului contract de subcontractare nu vor conţine lucrările executate/serviciile prestate de către subcontractantul iniţial şi nici valoarea aferentă acestora.


22.10. - (1) In situatia prevazuta la art. 22.8. alin. (1) lit. b), Prestatorul are dreptul de a implica noi subcontractanţi pe durata executării contractului, cu condiţia ca nominalizarea acestora să nu reprezinte o modificare substanţială a contractului de achiziţie publică în condiţiile art. 221 din Legea nr. 98/2016 privind achizitiile publice. 
(2) Situatia prevazuta la art. 22.8 alin. (1) lit. b) nu reprezinta o modificare substantiala aşa cum este aceasta definită la art. 221 din Legea nr. 98/2016 privind achizitiile publice, dacă se îndeplinesc următoarele condiţii cumulative:


a) introducerea unui nou subcontractant nu are impact asupra îndeplinirii criteriilor de calificare/selecţie sau în privinţa aplicării criteriului de atribuire raportat la momentul evaluării ofertelor;


b) introducerea unui nou subcontractant nu modifică preţul contractului dintre autoritatea contractantă şi contractant;


c) introducerea unui nou subcontractant este strict necesară pentru îndeplinirea contractului de achiziţie publică;


d) prin introducerea unui nou subcontractant nu este schimbat caracterul general al obiectului contractului de achiziţie publică, fapt ce presupune că scopul contractului, precum şi indicatorii principali ce caracterizează rezultatul respectivului contract rămân nemodificaţi. 

22.11. - În situaţia prevăzută la art. 22.8. alin. (1) lit. c), în cazul în care un contract de subcontractare este denunţat unilateral/reziliat de către una din părţi, Prestatorul are obligaţia de a prelua partea/părţile din contract aferente activităţii subcontractate sau de a înlocui acest subcontractant cu un nou subcontractant în condiţiile art. 22.8. alin. (1) lit. a). 
22.12. - (1) Prestatorul are obligaţia de a notifica Achizitorului, pe durata contractului de achiziţie publică, orice modificări ale informaţiilor referitoare la numele, datele de contact si reprezentantii legali ai subcontractantilor sai implicati in executarea contractului de achizitie publica. 
(2) Prestatorul are dreptul de a implica noi subcontractanţi, pe durata executării contractului de achiziţie publică, cu condiţia ca nominalizarea acestora să nu reprezinte o modificare substanţială a contractului de achiziţie publică, în condiţiile art. 221 din Legea nr. 98/2016 privind achizitiile publice.
(3) În situaţia prevăzută la alin. (1), Prestatorul va transmite Achizitorului informaţiile referitoare la numele, datele de contact si reprezentantii legali ai subcontractantilor sai implicati in executarea contractului de achizitie publica, prevăzute la art. 219 alin. (1) din Legea nr. 98/2016 privind achizitiile publice, şi va obţine acordul Achizitorului privind eventualii noi subcontractanţi implicaţi ulterior în executarea contractului.

(4) Atunci când înlocuirea sau introducerea unor noi subcontractanţi are loc după atribuirea contractului, aceştia transmit certificatele şi alte documente necesare pentru verificarea inexistenţei unor situaţii de excludere şi a resurselor/capabilităţilor corespunzătoare părţii lor de implicare în contractul care urmează să fie îndeplinit. 

22.13. -  In scopul unei informari complete, Achizitorul are dreptul, conform art. 220 din Legea nr. 98/2016 privind achizitiile publice, de a extinde aplicarea obligatiilor prevazute la art. 219 din Legea nr. 98/2016 privind achizitiile publice, respectiv ale art. 22.12. din prezentul contract, si la:


a) furnizorii implicati in contractul de servicii. 

b) subcontractanţii subcontractanţilor Prestatorului sau subcontractanţii aflaţi pe niveluri subsecvente ale lanţului de subcontractare. 
· Terti - daca este cazul

22.14. - (1) In cazul in care Prestatorul intampina dificultati sau este in imposibilitatea derularii contractului de servicii pentru partea de contract pentru care a primit sustinere din partea tertului sustinator ................................, acesta are obligatia de a notifica Achizitorul, in scris, in termen de 15 zile de la data la care constata acest fapt.

(2) In cazul in care Prestatorul nu notifica Achizitorul cu privire la faptul ca intampina dificultati sau se afla in imposibilitatea derularii prezentului contract, Achizitorul are dreptul de a stabili daca Prestatorul intampina dificultati sau se afla in imposibilitatea derularii contractului pentru partea de contract pentru care a primit sustinere din partea tertului. 

(3) Achizitorul are dreptul de a notifica tertul sustinator cu privire la faptul ca Prestatorul intampina dificultati sau este in imposibilitatea derularii contractului pentru partea de contract pentru care a primit sustinere din partea tertului sustinator ..................... si ca tertul este chemat sa duca la indeplinire contractul sau acea parte a contractului ce face obiectul Angajamentului ferm de sustinere.

(4) In cazul in care Prestatorul intampina dificultati sau este in imposibilitatea derularii contractului pentru partea de contract pentru care a primit sustinere din partea tertului sustinator ................................, tertul sustinator se obliga sa asigure indeplinirea completa si reglementara a obligatiilor contractuale prin implicarea sa directa pentru acea parte a contractului pentru care Prestatorul a primit sustinere din partea tertului sustinator. In acest sens, Achizitorul, tertul sustinator ................................ si/sau Prestatorul, pot incheia un Act Aditional la prezentul contract sau o intelegere scrisa prin care acestea convin, fara a fi limitative, urmatoarele:


- tertul sustinator .................................. va duce la indeplinire contractul de servicii  sau acea parte a contractului ce face obiectul Angajamentului ferm de sustinere si


- prevederile contractului incheiat intre Prestator si Achizitor vor deveni aplicabile tertului sustinator.

(5) Tertul sustinator are obligatia de a se mobiliza in termen de 20 de zile de la data semnarii Actului Aditional la contractul de servicii sau al intelegerii scrise in forma autentica si de a prelua si a duce la indeplinire contractul sau acea parte a contractului ce face obiectul Angajamentului ferm de sustinere.Astfel prevederile Articolului 19 Masuri privind securitatea si sanatatea in munca. Masuri privind apararea impotriva incendiilor, si ale Articolului 15 Garantia de Buna Executie a contractului devin aplicabile si Tertului sustinator 


22.15. - Achizitorul va urmari orice pretentie la daune pe care Prestator ar putea sa o aiba impotriva tertului sustinator pentru nerespectarea obligatiilor asumate prin angajamentul ferm de sustinere. Tertul sustinator raspunde pentru prejudiciile cauzate Achizitorului ca urmare a nerespectarii obligatiilor prevazute in angajamentul ferm de sustinere, acesta din urma avand posibilitatea de actiune directa impotriva tertului sustinator.


In cazul in care Prestatorul se afla in imposibilitatea derularii contractului si Achizitorul solicita tertului sustinator indeplinirea obligatiilor contractuale asumate de catre Prestator, iar tertul sustinator nu si le indeplineste, atunci orice pretentie la daune pe care Prestatorul o va avea impotriva tertului sustinator pentru nerespectarea obligatiilor asumate prin angajamentul ferm de sustinere va fi cesionata de catre Prestator catre Achizitor cu titlu de garantie.


22.16. - În cazul în care Prestatorul a demonstrat îndeplinirea criteriilor referitoare la situaţia economică şi financiară invocând susţinerea unui/unor terţ/terţi, Achizitorul solicită ca Prestatorul şi terţul/terţii susţinător/susţinători să răspundă în mod solidar pentru executarea contractului de achiziţie publică. Răspunderea solidară a terţului/terţilor susţinător/ susţinători se va angaja sub condiţia neîndeplinirii de către acesta/aceştia a obligaţiilor de susţinere asumate prin angajament. - 


22.17. - (1) În cazul în care Prestatorul întâmpină dificultăţi pe parcursul indeplinirii prezentului contract, iar susţinerea acordată de unul sau mai mulţi terţi vizează îndeplinirea criteriilor referitoare la situaţia economică şi financiară şi/sau capacitatea tehnică şi profesională, Achizitorul va solicita Prestatorului ca prin actul încheiat cu terţul/terţii susţinător(i) să garanteze materializarea aspectelor ce fac obiectul respectivului angajament ferm.

(2) Achizitorul are dreptul de a urmări orice pretenţie la daune pe care Prestatorul ar putea să o aibă împotriva terţului/terţilor susţinător/susţinători pentru nerespectarea obligaţiilor asumate prin angajamentul ferm, cum ar fi, dar fără a se limita la, printr-o cesiune a drepturilor Prestatorului către Achizitor, cu titlu de garanţie. 
23.  Solutionarea litigiilor

23.1. - Achizitorul si Prestatorul vor depune toate eforturile pentru a rezolva pe cale amiabila, prin tratative directe, orice neintelegere sau disputa care se poate ivi intre ei in cadrul sau in legatura cu indeplinirea contractului.

23.2. - (1) Procesele şi cererile privind acordarea despăgubirilor pentru repararea prejudiciilor cauzate în cadrul procedurii de atribuire, precum şi cele privind executarea, anularea, nulitatea, rezoluţiunea, rezilierea sau denunţarea unilaterală a contractelor se soluţionează în primă instanţă, de urgenţă şi cu precădere, de către secţia de contencios administrativ şi fiscal a tribunalului în circumscripţia căruia se află sediul Achizitorului sau în circumscripţia căruia are sediul social/domiciliul reclamantul, prin completuri specializate în achiziţii publice.
(2) Litigiile şi cererile care decurg din executarea contractelor administrative şi cele care decurg din rezilierea, rezoluţiunea, denunţarea unilaterală sau încetarea anticipată a contractelor de achiziţie publică din motive independente de autoritatea contractantă se soluţionează în primă instanţă, de urgenţă şi cu precădere, de către secţia de contencios administrativ si fiscal a tribunalului în circumscripţia căruia se află sediul Achizitorului sau în circumscripţia în care îşi are sediul social/domiciliul reclamantul.
(3) Actiunile prevazute la alin. (1) si alin. (2) se pot introduce si la instantele de la locul incheierii contractului, daca in acest loc functioneaza o unitate care apartine Achizitorului.

23.3. - Pe perioada solutionarii divergentelor, Prestatorul este obligat sa continue prestarea serviciilor astfel cum au fost stabilite prin prezentul contract. In situatia nerespectarii prezentei obligatii, Achizitorul este indreptatit sa solicite Prestatorului despagubiri in suma echivalenta cu 5% din pretul contractului, calculate in lei/zi de neexecutare a obligatiilor contractuale, aceste sume urmand a fi retinute din Garantia de Buna Executie.

24. Conflictul de interese

24.1 Având în vedere prevederile Legii nr. 98/2016 privind achizițiile publice, cu modificările și completările ulterioare și ale O.U.G. nr. 66/2011 privind prevenirea, constatarea și sanctionarea neregulilor apărute în obtinerea și utilizarea fondurilor europene si/ sau a fondurilor publice nationale aferente acestora, Prestatorul va lua toate măsurile necesare pentru a preveni ori stopa orice situație care ar putea compromite executarea obiectivă și imparțială a Contractului de Servicii. 

24.2 Orice conflict de interese apărut în timpul executării Contractului de Servicii trebuie notificat în scris Autorității Contractante fără întârziere.

24.3 Achizitorul își rezervă dreptul de a verifica dacă măsurile luate sunt corespunzătoare și poate solicita măsuri suplimentare dacă este necesar. Prestatorul se va asigura că personalul său, salariat sau contractat de el, inclusiv conducerea și salariatii din teritoriu, nu se află intr-o situatie care ar putea genera un conflict de interese. 

24.4 Fără a aduce atingere prevederilor articolului 16 (inlocuirea personalului) din prezentul contract, Prestatorul va înlocui, imediat și fără vreo compensație din partea Achizitorului, orice membru al personalului său salariat ori contractat, inclusiv conducerea ori salariatii din teritoriu, care se regăsește într-o astfel de situație cu o altă persoană care să îndeplinească criteriile de calificare/selecție solicitate în cadrul Documentației de Atribuire/Caietului de Sarcini și/sau să obțină același punctaj aferent factorilor de evaluare (după caz). În vederea înlăturării oricărui dubiu, Părțile convin ca înlocuirea oricărui membru al personalului Prestatorului decurgând dintr-un conflict de interese va fi considerată o nerespectare a obligațiilor contractuale ale acestuia, caz în care acesta va fi obligat la plata către Autoritatea Contractanta a unei penalități în cuantum de 10.000 Lei pentru fiecare persoană înlocuită. Aceasta nu va aduce atingere dreptului Achizitorului de a solicita și obține repararea oricăror prejudicii decurgând dintr-un astfel de conflict de interese. 

Dacă persoana înlocuită a făcut obiectul aplicării unor factori de evaluare, Prestatatorul va propune o persoană înlocuitoare care să obțină cel puţin acelaşi punctaj ca persoana înlocuită.

24.5 Prestatorul trebuie să evite orice contact care ar putea sa-i compromită independența ori pe cea a personalului său, salariat sau contractat, inclusiv conducerea și salariatii din teritoriu. Cand Prestatorul esuează în a-si mentine independenta, Achizitorul, fără afectarea dreptului acestuia de a obtine repararea prejudiciului ce i-a fost cauzat ca urmare a situatiei de conflict de interese, va putea decide încetarea de plin drept și cu efect imediat a Contractului de Servicii, în condițiile prevăzute de Articolul 14 din prezentul Contract de Servicii, fără a fi necesar niciun preaviz, notificare sau îndeplinire a vreunei alte condiții și fără să fie necesară intervenția vreunei instanțe judecătorești sau arbitrale.
24.6 (1) În cazul în care Achizitorul identifică o situaţie potenţial generatoare de conflict de interese în sensul art. 59 din Legea nr. 98/2016 privind achizițiile publice, cu modificările și completările ulterioare, aceasta are obligaţia de a întreprinde orice demersuri necesare pentru a stabili dacă situaţia respectivă reprezintă o situaţie de conflict de interese şi de a prezenta Prestatorului aflat în respectiva situaţie o expunere a motivelor care, în opinia Achizitorului, sunt de natură să conducă la un conflict de interese.

(2) În cazul prevăzut la alin. (1), Achizitorul solicită Prestatorului transmiterea punctului său de vedere cu privire la respectiva situaţie.

(3) În cazul în care, în urma aplicării dispoziţiilor alin. (1) şi (2), Achizitorul stabileşte că există un conflict de interese, Achizitorul adoptă măsurile necesare pentru eliminarea circumstanţelor care au generat conflictul de interese, dispunând măsuri cum ar fi înlocuirea persoanelor respective, atunci când le este afectată imparţialitatea. În situația în care nu este posibilă eliminarea circumstanţelor care au generat conflictul de interese, Achizitorul poate dispune încetarea Contractului de Servicii, potrivit prevederilor Articolului 14 din prezentul Contract.

24.7 Prestatorul are obligația de a respecta prevederile legale în domeniul achizițiilor publice și cele cu privire la evitarea conflictului de interese. Prestatorul nu are dreptul de a angaja sau încheia orice alte înţelegeri privind prestarea de servicii, direct ori indirect, în scopul îndeplinirii contractului de achiziţie publică, cu persoane fizice sau juridice care au fost implicate în procesul de evaluare a ofertelor depuse în cadrul unei proceduri de atribuire ori angajaţi/foşti angajaţi ai Achizitorului sau ai furnizorului de servicii de achiziţie implicat în procedura de atribuire cu care Achizitorul /furnizorul de servicii de achiziţie implicat în procedura de atribuire a încetat relaţiile contractuale ulterior atribuirii contractului de achiziţie publică, pe parcursul unei perioade de cel puţin 12 luni de la încheierea contractului, sub sancţiunea rezoluţiunii ori rezilierii de drept a contractului respectiv.

25.  Limba care guverneaza contractul 

25.1. - Limba care guverneaza contractul este limba romana.

26.  Comunicari 

26.1. - (1) Orice comunicare dintre parti, referitoare la indeplinirea prezentului contract, trebuie sa fie transmisa in scris.

(2) Orice document scris trebuie inregistrat atat in momentul transmiterii, cat si in momentul primirii.

26.2. - Comunicarile intre parti se pot face si prin telefon, fax sau e-mail, cu conditia confirmarii in scris a primirii comunicarii.

27. Legea aplicabila contractului

27.1. - Contractul va fi interpretat conform legilor din Romania.

28. Raportul procedurii 

Având în vedere faptul că potrivit Raportului procedurii de atribuire nr. ..............  :
a) Prestatorul a fost desemnat ofertant câştigător în baza aplicării criteriului de atribuire prevăzut în Documentatia de atribuire: oferta cea mai avantajoasă din punct de vedere economic - cel mai bun raport calitate - pret (....% propunere financiară şi ....% propunere tehnică) utilizandu-se în acest sens un algoritm de punctare a fiecărui factor de evaluare aşa cum a fost prevăzut în Documentaţia de Atribuire; 

b) Prestatorul a fost desemnat ofertant câştigător în următoarele condiţii: ....................... (se vor completa la semnarea Contractului: factorii de evaluare, punctajele aferente fiecărui factor, obţinute conform Raportului procedurii de atribuire nr. ........., Anexa/Anexele .............. la Contract, în care sunt incluse elementele care au stat la baza obţinerii punctajelor);
Pentru a nu altera rezultatul procedurii de atribuire aferente prezentului contract, eventuala modificare a elementelor mai sus menţionate pe parcursul derulării contractului nu va conduce la obţinerea unui punctaj inferior celui precizat în contract şi în Raportul procedurii de atribuire.  

29. Codul de conduită

29.1. - (1) Prestatorul/Personalul Prestatorului/Subcontractanții va/vor acționa întotdeauna loial și imparțial și ca un consilier de încredere pentru Achizitor, conform regulilor și/sau codului de conduită al domeniului său de activitate precum și cu discreția necesară.

(2) În cazul în care Prestatorul sau oricare dintre Subcontractanții săi se oferă să dea/să acorde sau dau/acordă oricărei persoane mită, bunuri, facilități, comisioane în scopul de a determina sau recompensa îndeplinirea/neîndeplinirea oricăror acte sau fapte în legătură cu prezentul Contract sau pentru a favoriza/defavoriza orice persoană în legătură cu prezentul Contract, Achizitorul poate decide încetarea Contractului.

(3) Prestatorul și personalul său vor respecta secretul profesional, pe perioada executării Contractului, inclusiv pe perioada oricărei prelungiri a acestuia, precum și după încetarea Contractului.
30. Cesiunea
30.1. -  Cesiunea este orice convenție prin care Prestatorul transferă Contractul de Servicii sau o parte a acestuia către o terță parte.

30.2. -  În prezentul contract de achiziție publică este permisă doar cesiunea creanțelor născute din acest contract, obligațiile născute rămânând în sarcina părților contractante, astfel cum au fost stipulate și asumate inițial, cu excepția cazurilor prevăzute la Articolul 30.3.
30.3. -  În cazul în care Prestatorul cu care Achizitorul a încheiat inițial Contractul de Servicii este înlocuit, în situația încetării anticipate a Contractului de Servicii,  de un alt Prestator, Prestatorul are obligația de a cesiona Achizitorului contractele de subcontractare, în scris, în termen de 15 zile de la data la care se produce acest fapt. 

30.4. - În cazul în care părți din contract sunt îndeplinite de către subcontractanți, iar subcontractanții propuși și-au exprimat opțiunea în acest sens, Prestatorul va cesiona acestora creanțele aferente serviciilor prestate de către aceștia. Valoarea creanței se va determina potrivit prevederilor contractului de subcontractare.

31. Ambalare, marcare produse si transport
31.1. - Prestatorul are obligatia de a ambala produsele pentru ca acestea sa faca fata, fara limitare, la manipularea dura din timpul transportului, tranzitului si expunerii la temperaturi extreme, la soare si la precipitatiile care ar putea sa apara in timpul transportului si depozitarii in aer liber, in asa fel incat sa ajunga in buna stare la destinatia finala.

31.2. - In cazul ambalarii greutatilor si volumelor in cutii, Prestatorul va lua in considerare, unde este cazul, distanta mare pana la destinatia finala a produselor si absenta facilitatilor de manipulare grea in toate punctele de tranzit. 

31.3. - Toate materialele de ambalare a produselor precum si toate materialele necesare protectiei cotetelor (paleti de lemn, foi de protectie, etc.) raman in proprietatea Achizitorului si sunt considerate fara valoare. 

31.4. - Fiecare produs va avea marcat pe eticheta insotitoare urmatoarele: denumirea produsului, numele si adresa fabricantului, termenul de valabilitate si garantia, continutul net, conditii speciale de depozitare si pastrare. 

31.5. - Prestatorul are obligatia de a asigura complet produsele furnizate prin contract impotriva pierderii sau deteriorarii neprevazute la fabricare, transport, depozitare si livrare, conform termenului comercial de livrare, respectiv conform de livrare INCOTERMS DDP la destinatia finala. 
32. Dispozitii finale. Confidentialitatea datelor. Dreptul de proprietate intelectuala
· Dispozitii finale

32.1. - (1) Prestatorul are obligatia de a transmite Achizitorului, pentru acesta/subcontractantii /tertii acestuia, actualizarea datelor si informatiilor privind beneficiarul real (in conformitate cu prevederile Legii nr. 129/2019 pentru prevenirea şi combaterea spălării banilor şi finanţării terorismului, precum şi pentru modificarea şi completarea unor acte normative), de fiecare data cand are loc o modificare a acestora, pe durata intregului contract.

(2) In cazul in care, pe parcursul derularii contractului de servicii, in structura actionariatului Prestatorului/subcontractantilor/tertilor intervin modificari, prin includerea in actionariat a unei entitati juridice straine, Prestatorul are obligatia de a transmite Achizitorului Declaratia privind beneficiarii reali care trebuie sa contina datele acelor entitati ce au o participare de peste 25%, pana la identificarea persoanei fizice ce detine partile sociale ale acestora (cel putin numele, prenumele si data nasterii), in conformitate cu prevederile Legii nr. 129/11.06.2019 pentru prevenirea si combaterea spalarii banilor si finantarii terorismului cu modificarile si completarile ulterioare. 

(3) In vederea respectarii prevederilor de la alin. (2), Prestatorul are obligatia de a transmite Achizitorului Dovada transmiterii documentului privind Beneficiarul real de catre Prestator/ Subcontractanti/ Terti sustinatori la Oficiul National al Registrului Comertului (ONRC), conform cadrului legal incident. Entitatile straine din componenta Prestatorului/subcontractantilor/tertilor vor transmite Prestatorului dovada efectuarii demersurilor echivalente, conform legislatiei incidente din tara de origine a acestora, urmand ca Prestatorul sa transmita Achizitorului aceste documente, in termen de maxim 30 de zile de la primirea acestora.
32.2. - Semnand acest contract, partile isi asuma fiecare riscul de eroare cu privire la intelegerea oricarei prevederi din contract.
32.3. - Prin semnarea contractului, Partile confirma faptul ca acesta reflecta in mod deplin intreaga vointa a acestora cu privire la obiectul contractului, prevaleaza fata de orice intelegeri, inscrisuri sau negocieri care au avut loc intre parti inainte de semnarea acestuia, precum si faptul ca nu exista niciun fel de elemente secundare legate de contract si intelegerea dintre Parti care sa nu fi fost reflectate in contract.
32.4. - Daca una sau o parte din prevederile prezentului contract este sau devine nelegala, fara valoare sau neaplicabila, aceasta nu va afecta celelalte prevederi, care vor ramane valabile si aplicabile in masura maxima permisa de lege. Clauzele nule sunt inlocuite cu dispozitiile legale aplicabile.
32.5. - Partile cunosc si garanteaza in virtutea prevederilor Legii nr. 72/2013 privind masurile pentru combaterea intarzierii in executarea obligatiilor de plata a unor sume de bani rezultand din contracte incheiate intre profesionisti si intre acestia si autoritati contractante, in special ale art. 12-15 din lege, si ale Ordonantei nr. 13/2011 privind dobanda legala remuneratorie si penalizatoare pentru obligatii banesti, precum si pentru reglementarea unor masuri financiar-fiscale in domeniul bancar, ca relatiile contractuale dintre parti se desfasoara pe principii de buna credinta si cu respectarea acestor dispozitii legale, intelegand ca nicio clauza a contractului nu este abuziva prin prisma dispozitiilor legale enuntate.

· Confidentialitatea datelor

           32.6. - Exceptand situatia in care prezentul contract de servicii face obiectul unei analize, unor verificari sau unui control desfasurate de catre organele abilitate ale statului,

· Prestatorul nu va face declaratii publice in legatura cu contractul sau cu serviciile prestate in cadrul acestuia fara aprobarea prealabila si exprimata in scris a Achizitorului. Totodata nu se va angaja in niciun fel de activitate care vine in conflict cu obligatiile asumate prin prezentul contract, fata de Achizitor. Prestatorul nu are dreptul de a angaja Achizitorul in orice fel fara consimtamantul scris al acestuia, obtinut in prealabil, si are obligatia de a aduce acest lucru la cunostinta tertilor ori de cate ori este cazul.

· Prestatorul va trata toate documentele si informatiile primite in legatura cu prezentul contract, ca avand caracter confidential si, cu exceptia cazului in care acest lucru este necesar pentru indeplinirea obiectului contractului, nu va publica sau dezvalui orice aspecte ale contractului si nu va divulga orice informatie obtinuta de la Achizitor fara acordul prealabil si exprimat in scris, al acestuia. De asemenea, nu va utiliza aceste informatii si nu va face referiri la acestea in prestarea unor servicii pentru altii. In cazul in care exista divergente de opinie intre Prestator si Achizitor cu privire la necesitatea publicarii/dezvaluirii anumitor informatii in scopul derularii contractului, decizia Achizitorului in aceste situatii este finala.                 
· Prestatorul (personalul sau subcontractantii acestuia) se obliga sa mentina secretul profesional pe intreaga durata de derulare a acestui contract, precum si dupa incetarea acestuia. In acest sens, cu exceptia cazului in care Achizitorul isi exprima acordul in scris, atat Prestatorul cat si personalul sau subcontractantii acestuia nu vor comunica oricarei terte parti nicio informatie confidentiala obtinuta sau relevata pe durata contractului si nu vor face publice nicio informatie sau recomandare formulata in indeplinirea obiectului contractului.

 32.7. - Toate documentele rezultate din indeplinirea obiectului prezentului contract sau necesare indeplinirii acestuia vor fi proprietatea Achizitorului.

32.8. - Toate serviciile prestate in baza prezentului contract se vor presta sub incidenta clauzelor de confidentialitate.

32.9. - Prestatorul are obligatia de a asigura confidentialitatea datelor si de a impiedica diseminarea acestora la terti, atat in timpul, cat si dupa incheierea prezentului contract.

32.10. - Prestatorul are obligatia respectarii prevederilor art. 32 privind confidentialitatea, in situatia nerespectarii acestor obligatii, acesta urmand a plati Achizitorului despagubiri in cuantum de 5% din pretul contractului.
· Dreptul de proprietate intelectuala

32.11. - Toate documentele realizate în timpul derulării prezentului contract (livrabile, studii, analize, rapoarte, planuri, proceduri, metodologii, materiale de instruire și prezentare, codurile sursa etc) compilate ori elaborate de către Prestator sau de către personalul său salariat ori contractat în executarea contractului de servicii vor deveni proprietatea exclusivă a Achizitorului după plata serviciilor prestate de Prestator pentru elaborarea respectivelor documente. După încetarea contractului de servicii, Prestatorul va remite toate aceste documente și date Achizitorului. Prestatorul nu va utiliza documente și date ale proiectului/ Contractului în scopuri care nu au legătură cu contractul de servicii, fără acordul scris prealabil al Achizitorului.

32.12. - Prestatorul nu va publica articole referitoare la serviciile prestate, nu va face referire la aceste servicii în cursul prestării altor servicii pentru terți și nu va divulga nicio informație furnizată de Achizitor, fără acordul scris prealabil al acestuia.

32.13. - Orice rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea contractului de servicii vor fi proprietatea exclusivă a Achizitorului, care le va putea utiliza, publica, cesiona ori transfera așa cum va considera de cuviință, fără limitare geografică ori de altă natură.
32.14. - Drepturile patrimoniale de autor asupra soluției tehnice create de către Prestator (contractant sau membrii asocierii), aferente serviciilor livrate, se transferă către Achizitor, C.N.A.I.R. S.A. (conform art. 12, alin. (1) din Ordonanța de urgență nr. 41/2016 privind stabilirea unor măsuri de simplificare la nivelul administrației publice centrale și pentru modificarea și completarea unor acte normative: „Instituțiile publice și organele de specialitate ale administrației publice centrale au obligația de a prevedea explicit în caietele de sarcini și în contractele aferente procedurilor de achiziție publică demarate de la dat intrării în vigoare a prezentei ordonanțe de urgență, care includ dezvoltări de programe informatice la solicitarea instituției sau autorității, faptul că toate drepturile patrimoniale de autor asupra tuturor operelor create de către contractant sau membrii asocierii, aferente produsului sau serviciului livrat, se transferă către autoritatea contractantă”.

32.15. - Pe toata durata desfășurării proceselor de dezvoltare a soluțiilor informatice, se vor utiliza depozitare de cod sursa aflate in patrimoniul C.N.A.I.R. S.A. Codul sursa nu va fi stocat, sub nici o forma in alta locație decât cea indicate de către autoritatea contractanta.  

32.16. - Înainte de plata facturii finale, autoritatea contractanta preia integral codul sursă al aplicațiilor informatice dezvoltate, documentația aferentă și kit-urile de instalare. 

Prezentul contract de servicii a fost incheiat  in data de ____________, in 3 (trei) exemplare originale, din care 2 (doua) exemplare pentru Achizitor si 1 (un) exemplar pentru Prestator. 
	Pentru ACHIZITOR
	Pentru PRESTATOR

